Bagaimana Menangani Tekanan Di Tempat Kerja?

Setiap individu yang pernah bekerja atau sedang bekerja, pasti pernah merasakan tekanan  atau ketegangan berkaitan dengan kerja. Apa juga pekerjaan, walau betapa anda sukakan pekerjaan anda itu, pasti akan mempunyai tekanan.

Sebagai contoh, anda mungkin berdepan tekanan untuk menyelesaikan tugasan sebelum tarikh akhir atau memenuhi keperluan yang mencabar dalam tempoh yang singkat. Apabila tekanan kerja menjadi kronik, ia boleh memudaratkan kesihatan fizikal dan mental.

Malangnya, tekanan jangka masa panjang merupakan antara paling kerap dihadapi, dan anda sebenarnya tidak dapat menghindari tekanan yang berlaku kerana kerja. Tetapi anda boleh mengambli langkah-langkah untuk menangani ketegangan ini.

Hadapi tekanan dengan positif

Daripada anda menyalurkan ketegangan yang dihadapi dengan mengambil makanan yang tidak sihat seperti makanan segera atau alkohol, cuba untuk membuat pilihan yang lebih baik untuk mengurangkan ketegangan ketika bekerja.

Melakukan senaman juga dapat melegakan ketegangan perasan, seperti yoga atau bermeditasi, atau apa juga senaman fizikal. Pastikan anda mempunyai masa untuk melakukan sebarang hobi atau aktiviti yang anda gemari.

Dapatkan tidur yang berkualiti dan mencipta tabiat tidur yang sihat juga bermanfaat untuk menangani sebarang tekanan.

Hadkan segalanya

Cuba wujudkan peraturan dan had kerja untuk diri sendiri, seperti membuat peraturan untuk tidak memeriksa emel di rumah pada waktu malam, atau tidak menjawab panggilan telefon semasa waktu makan.

Setiap individu mempunyai pandangan dan cara yang tersendiri apabila ia berkaitan kewajaran mengabungkan kerja dengan kehidupan peribadi. Sebaiknya, tetapkan had yang jelas antara kerja dan kehidupan peribadi untuk mengurangkan potensi timbulnya konflik dan ketegangan.

Berehat

Jangan jadikan percutian anda sebagai sesuatu yang sia-sia. Ambil masa untuk berehat dan bersantai, agar apabila anda kembali bekerja, anda akan berasa segar dan bersedia untuk melakukan yang terbaik.

Apabila anda tidak dapat bercuti, anda boleh untuk melakukan sebarang aktiviti yang tidak melibatkan kerja, dan pastikan anda mematikan sebarang alat peranti agar anda dapat menumpukan sepenuhnya kepada apa yang anda ingin lakukan.

Ketahui teknik untuk berehat

Pelbagai teknik seperti bermeditasi, menenangkan minda dan latihan pernafasan mendalam dapat membantu menyingkirkan sebarang ketegangan. Anda juga mungkin dapat meningkatkan kemahiran untuk fokus dan memberi perhatian kepada sesuatu pekerjaan tanpa gangguan.

Luahkan kepada penyelia

Ia bukan bertujuan untuk mengadu, tetapi ia untuk berkongsi pelan menguruskan tekanan dan pendapat yang berkesan, supaya anda dapat melakukan pekerjaan anda dengan lebih baik.

Dapatkan sokongan

Meminta bantuan dari individu yang anda percayai seperti kawan dan keluarga boleh membantu memperbaiki cara anda menangani tekanan. Walau bagaimanapun, jika anda tetap mengalami ketegangan dengan kerja, anda boleh mendapatkan bantuan dan nasihat pakar seperti kaunselor, pakar psikologi, pakar psikiatri untuk membantu mengatasi masalah ini dan mengubah tingkah laku yang tidak sihat.

Secara umumnya, tekanan yang berlebihan boleh mengganggu produktiviti dan prestasi kerja anda, dan ia turut mendatangkan kesan negatif terhadap kesihatan fizikal dan emosi anda. Keupayaan anda menangani ketegangan boleh membawa perbezaan terhadap kejayaan dan kegagalan anda dalam sesuatu tugasan. Anda tidak dapat mengawal segalanya, namun, itu tidak bermakna anda tidak bagus.


Plan Nak Melahirkan Baby Di Private? Ini Kos Bersalin Normal, Czer Di Hospital Swasta Lembah Klang

Ibu hamil ingin melahirkan anak di
private hospital,
 tetapi tidak pasti berapa kos bersalin hospital swasta?

Usah bimbang, dalam perkongsian artikel Hello Doktor ini, ada jawapan untuk anda. Semoga bermanfaat.

Untuk mendapatkan lebih banyak info tentang Kehamilan, sila dapatkannya
di sini.

Pemilihan bersalin hospital swasta

Sebelum kita mengetahui kos bersalin hospital swasta, pastinya anda ingin tahu apakah antara kelebihannya jika memilih untuk
melahirkan bayi di hospital
 ini berbanding h
ospital kerajaan
, betul tak?

Umumnya, hospital swasta dikendalikan oleh organisasi swasta yang akan mengenakan bayaran terus kepada pesakit untuk sebarang perkhidmatan termasuklah kelahiran. Ia juga menawarkan persekitaran lebih selesa untuk penjagaan bersalin dan kelahiran.

Jika bercadang untuk bersalin di
private hospital
, anda boleh memilih doktor pakar. Bahkan
janji temu pemeriksaan pranatal
 juga akan dilakukan oleh pakar yang anda pilih. Ini membolehkan anda berpeluang mengenali pakar obstetrik dengan lebih dekat.

Sesungguhnya terdapat banyak faktor yang mendorong
ibu hamil
 untuk memilih bersalin di
private hospital
. Walau bagaimanapun, satu perkara yang pasti, kos bersalin di hospital swasta adalah lebih mahal berbanding di hospital kerajaan.

Kos bersalin di hospital swasta mengikut kaedah melahirkan anak

Seperti kita semua sedia maklum, bagi ibu yang memilih untuk melahirkan anak di hospital swasta, kosnya adalah mengikut prosedur bersalin.

Berikut merupakan antara
jenis prosedur melahirkan anak
:

Bersalin normal

Merupakan kaedah paling biasa untuk melahirkan anak iaitu secara normal atau melalui faraj. Umumnya, prosedur bersalin ini dianggap paling selamat buat ibu mengandung.

Kaedah ini mungkin atau tidak dibantu dengan
suntikan epidural
 atau ubat tahan sakit.

Kebanyakan doktor akan mengesyorkan kaedah bersalin ini dan tidak akan menyarankan pembedahan caesarean. Malahan bagi wanita yang merancang untuk mempunyai ramai anak, cara bersalin ini amatlah digalakkan.

Kos bersalin hospital swasta untuk prosedur pembedahan

Nama lain kaedah melahirkan anak ini dikenali sebagai czer, di mana bayi akan dilahirkan melalui pembukaan pada bahagian abdomen ibu dan pembedahan pada uterus untuk mengeluarkan si manja akan dilakukan.

Bagi ibu yang bakal menyambut
kelahiran kembar
, bersilang atau melintang mahupun
bayi dengan saiz besar
, ini merupakan antara pilihan terbaik.

Bersalin normal dengan bantuan

Dalam sesetengah kes, kelahiran melalui faraj memerlukan bantuan, seperti:

Episiotomi

Ketika proses kelahiran
, akan berlaku pemotongan atau hirisan pada bahagian antara faraj dan dubur – disebut sebagai tisu perineum. Proses pemotongan dinamakan
sebagai episiotomi.

Bantuan vakum

Kaedah ini akan digunakan apabila bayi yang sedang dalam proses kelahiran berhenti bergerak di dalam saluran faraj, maka doktor akan memutuskan untuk
menggunakan bantuan vakum
.

Satu pam vakum khas akan dimasukkan melalui saluran kepala bayi. Pada penghujung vakum mempunyai cawan lembut yang akan diletakkan pada
bahagian atas kepala bayi.

Cawan lembut itu akan ‘memegang’ kepala bayi dan akan membawanya keluar dengan perlahan melalui saluran faraj.

Memecahkan air ketuban

Dalam sesetengah keadaan, doktor boleh membantu memecahkan air ketuban tersebut melalui prosedur yang dipanggil amniotomi.

Satu alat akan dimasukkan melalui faraj dan digunakan secara perlahan-lahan untuk
memecahkan kantung amniotik
.

Kelahiran forcep dalam kos bersalin hospital swasta

Merupakan satu proses bantuan kepada proses bersalin normal apabila bayi yang sedang dilahirkan gagal untuk dikeluarkan sepenuhnya.

Dalam kes seperti itu, doktor akan menggunakan alat khas menyerupai forcep dan memasukkan secara perlahan-lahan ke dalam saluran kelahiran. Ia akan digunakan untuk menarik kepala bayi dengan perlahan dan membawanya keluar
melalui saluran faraj.

Kos bersalin hospital swasta

Berikut Hello Doktor kongsikan beberapa anggaran kos bersalin di hospital swasta sekitar Lembah Klang:

KPJ Selangor Specialist Hospital

Lot 1, Jalan Singa 20/1, Seksyen 20, 40300 Shah Alam, Selangor

Bersalin normal (2 hari 1 malam)

Bilik 1 katil – RM3,590

Bilik 2 katil – RM3,390

Bilik 4 katil – RM3,290

Bersalin caesarean (3 hari 2 malam)

Bilik 1 katil – RM10,480

Bilik 2 katil – RM10,180

Bilik 4 katil – RM9,980

Hospital Salam, Shah alam

2, Jalan Nelayan 19/B, Seksyen 19, 40300 Shah Alam, Selangor.

Bersalin normal (2 hari 1 malam)

Bilik 1/ 2 katil – RM2,999

Bersalin caesarean (3 hari 2 malam)

Bilik 1 katil – RM6,999

Kos bersalin hospital swasta #Sunway Medical Centre

5, Jalan Lagoon Selatan, Bandar Sunway, 47500 Petaling Jaya, Selangor.

Bersalin normal bermula RM4,000

Bersalin caesarean bermula RM6,000

Subang Jaya Medical Centre (SJMC) #kos bersalin hospital swasta

No. 1, Jalan SS12/1A, Ss 12, 47500 Subang Jaya, Selangor.

Bersalin normal bermula RM7,000

Bersalin caesarean
 bermula RM12,000

Thomson Hospital Kota Damansara

11, Jalan Teknologi, Taman Sains Selangor, 1, PJU 5, Kota Damansara, 47810 Petaling Jaya, Selangor.

Bersalin normal bermula RM4,000

Bersalin caesarean bermula RM8,500

Andorra Women & Children Hospital

19, Jalan Utama Suria Tropika 1, Taman Suria Tropika, 43300 Seri Kembangan, Selangor
.

Bersalin normal (2 hari 1 malam)

Bilik 1 katil – RM4,599

Bilik 2 katil – RM3,899

Bilik 4 katil – RM3,399

Bersalin caesarean (3 hari 2 malam)

Bilik 1 katil – RM8,999

Bilik 2 katil – RM8,599

Bilik 4 katil – RM7,999

Baca juga:

Pantai Hospital Kuala Lumpur

8, Jalan Bukit Pantai, 59100 Kuala Lumpur, Malaysia.

Bersalin normal

bermula RM5,040

Bersalin caesarean bermula RM11,520

Gleneagles Hospital Kuala Lumpur

Block A & Block B, 286 & 288, Jln Ampang, Kampung Berembang, 50450 Kuala Lumpur, Wilayah Persekutuan Kuala Lumpur.

Bersalin normal bermula RM4,888

Bersalin caesarean bermula RM10,688

Prince Court Medical Centre

39, Jalan Kia Peng, Kuala Lumpur, 50450 Kuala Lumpur, Wilayah Persekutuan Kuala Lumpur

Bersalin normal bermula RM7,000

Bersalin caesarean bermula RM12,000

Kesimpulannya

Kos bersalin hospital swasta yang disenaraikan di atas hanya sebahagian daripada
private hospital
 yang terdapat di Lembah Klang dan harga yang dinyatakan mungkin berbeza daripada harga sebenarnya.

Jadi sekiranya anda dan pasangan membuat keputusan untuk
melahirkan anak di hospital
 swasta, disarankan untuk terus ke hospital pilihan bagi mendapatkan kos bersalin yang lebih tepat.


4 Tip Menjaga Kesihatan Gigi Semasa Berpuasa

Biasanya bau mulut akan menjadi kurang sedap ketika berpuasa. Hal ini disebabkan tiada aktiviti makan dan minum dalam tempoh yang agak lama. Makanan dan minuman yang berbau akan membuatkan mulut berbau lebih segar dan wangi. Mari kita lihat bagaimana ingin memberus gigi sewaktu berpuasa.

Bilakah saya harus memberus gigi ketika berpuasa?

American Dental Association
 menyarankan setiap individu untuk memberus gigi dua kali sehari, dengan menggunakan ubat gigi yang mengandungi florida. Hal tersebut merupakan peraturan standard dan wajib dilakukan setiap hari.

Sedikit berbeza, memberus gigi ketika berpuasa boleh dilakukan sebelum tidur di waktu selepas berbuka dan selepas menikmati hidangan sahur. Kedua-duanya boleh dilakukan pada saat di mana anda boleh makan dan minum.

Apabila anda memberus gigi, anda berupaya menghilangkan sisa makanan, plak, dan aroma tidak enak pada mulut. Ramai yang mengambinghitamkan puasa sebagai alasan tidak memberus gigi kerana takut puasanya terbatal. Malangnya, hal itu jelas salah dah berbahaya jika dilakukan secara berterusan.

Jika anda sering tidak berus gigi ketika puasa, bakteria dan kotoran sisa makanan sahur dan berbuka boleh memecahkan enamel gigi dan menyebabkan pembentukan rongga kecil. Lama kelamaan, sisa makanan tersebut akan berubah menjadi plak yang mengeras menjadi kalkulus (tartar), sehingga lebih sukar dan susah untuk dibersihkan.

Tip menjaga kebersihan gigi sewaktu berpuasa

Selain memberus gigi, A
merican Dental Association
 menyarankan anda untuk melakukan penjagaan tambahan terhadap kebersihan gigi semasa berpuasa. Anda juga boleh menambahnya dengan membersihkan gigi menggunakan benang gigi atau
floss,
dan ubat kumur. Ikuti tip berikut!

1. Berus semua bahagian gigi anda

Pastikan anda memberus semua bahagian gigi anda. Memberus gigi dibahagikan kepada 3 bahagian, iaitu memberus permukaan bahagian dalam, permukaan luar dan permukaan gigi yang mengunyah.

2. Jangan terus berkumur

Selepas memberus gigi, jangan terus berkumur. Mengapa demikian? Berkumur pada dasarnya akan membersihkan dan mengurangkan kesan zat florida pada sisa ubat gigi, sehingga hasil penggunaan ubat gigi menjadi tidak maksimum. Sebaiknya tunggu sehingga 5-10 minit, sebelum anda berkumur.

3. Gunakan benang gigi (
dental

floss
)

Anda boleh membersihkan gigi menggunakan benang khas yang mampu membasmi sisa makanan yang tertinggal di celah-celah gigi, kerana kebanyakan berus tidak boleh menjangkau ke celah-celah bahagian gigi.

Flossing atau benang gigi bukan hanya berguna mencapai makanan yang menyelit di celah gigi anda, ia juga biasanya mengurangkan risiko jangkitan gigi, bau mulut, dan bahkan menghilangkan plak yang terbentuk di sepanjang gusi. Ini adalah cara menggunakannya:

Ambil 20-30 cm benang atau pita gigi. Pegang pada dua hujungnya sehingga ada sisa benang yang boleh digunakan untuk membersihkan gigi.

Letakan benang di celah gigi dan ke bahagian antara gigi dan gusi.

Angkat dengan gerakan naik turun di antara gigi, untuk mengeluarkan sisa makanan dan plak.

4. Gunakan ubat kumur

Selepasselesai memberus dan membersihkan gigi, kini tiba masanya anda boleh menggunakan ubat kumur yang mengandungi florida untuk membantu mencegah kerosakan gigi. Pilih cecair ubat kumur yang tidak mengandungi alkohol. Anda juga boleh menggunakannya di waktu sahur, untuk mendapatkan aroma dan wangian yang segar pada mulut anda.


Ruam Merah Pada Badan Anak? AWAS, Ia Mungkin Tanda Penyakit K Ini!

Apa tanda penyakit Kawasaki pada anak ya? Kalau ingin tahu jawapannya, teruskan membaca perkongsian artikel ini. Semoga bermanfaat.

Untuk mendapatkan lebih banyak info tentang Keibubapaan, sila dapatkannya
di sini.

Penyakit Kawasaki pada anak

Penyakit Kawasaki boleh menyebabkan bengkak (keradangan) di dinding
saluran darah
 kecil hingga sederhana yang berfungsi membawa darah ke seluruh badan.

Keadaan ini biasanya mengakibatkan keradangan arteri koronari – yang membekalkan darah beroksigen kepada jantung.

Terdahulu, penyakit ini dikenali sebagai penyakit nodus mukokutaneus kerana ia juga menyebabkan ben
gkak pada ke
lenjar (nodus limfa) dan membran mukus dalam mulut, hidung, mata dan tekak.

Fakta menarik

Hampir 90% kes penyakit ini berlaku pada bayi usia lebih 6 bulan hingga 5 tahun

Penyakit ini tidak berjangkit

Ia lebih kerap terjadi pada kanak-kanak di Asia atau di Kepulauan Pasifik

Punca penyakit kawasaki pada anak
 masih tidak diketahui, tetapi dianggap sebagai
tindak balas
 oleh
sistem imun
 badan

Tanda penyakit Kawasaki pada anak

Untuk didiagnosis di bawah penyakit ini, anak biasanya akan mengalami demam lebih daripada 39℃ selama lima hari atau lebih dan sekurang-kurangnya empat daripada simptom berikut:

Ruam pada mana-mana anggota badan tetapi lebih teruk di kawasan lampin

Mata merah
 tanpa nanah, lelehan atau
crusting

Bengkak kelenjar (nodus limfa) pada sebelah leher

Tangan dan kaki bengkak, kemerahan pada
tapak tangan
 dan kaki

Bibir sangat merah, bengkak dan merekah, lidah alami bintik merah kasar seperti strawberi

Mudah meragam

Mengelupas pada jari tangan dan kaki – biasanya 2-3 minggu selepas demam

Gejala di atas mungkin tidak berlaku pada masa yang sama. Amat penting untuk memaklumkan pada doktor mengenai simptom yang pernah dialami anak.

Simptom dan tanda penyakit Kawasaki pada anak yang mungkin boleh dialami:

Sakit perut

Cirit-birit

Kerengsaan

Sakit sendi

Muntah- muntah

Jika anak mengalami demam panas selama lima hari atau lebih, serta kurang daripada empat gejala di atas, mereka mungkin mengalami penyakit Kawasaki tidak lengkap.

Walau bagaimanapun, mereka masih berisiko mengalami kecederaan arteri koronari dan masih memerlukan rawatan dalam tempoh 10 hari dari permulaan simptom.

Pemeriksaan doktor

Jika anak mengalami demam yang berlarutan lebih daripada tiga hari, lakukan pemeriksaan doktor. Sekiranya bayi berusia kurang daripada setahun, bawa mereka untuk berjumpa doktor segera!

Merawat penyakit ini dalam tempoh 10 hari selepas ia bermula boleh mengurangkan risiko kerosakan berpanjangan pada
arteri koronari
 yang mem
bekalkan oksig
en ke otot jantung.

Gejala penyakit ini boleh menyamai keadaan lain yang mengakibatkan demam.

Penyakit ini tidak boleh dicegah. Namun anak boleh pulih sepenuhnya dalam tempoh 6-8 minggu jika didiagnosis dan dirawat segera. Namun wujud risiko untuk terjadinya komplikasi.

Baca juga:

Tanda penyakit Kawasaki pada anak: Risiko komplikasi

Berikut beberapa komplikasi melibatkan jantung yang boleh terjadi:

Salah satu arteri jantung menjadi lemah (c
oronary artery aneurysm
)

Otot jantung tidak berfungsi dengan baik atau
serangan jantung

Keradangan otot jantung (miokarditis), lapisan ja
ntung (endokar
ditis), atau penutup jantung (pericarditis)

Injap jantung tidak berfungsi dengan baik

Kegagalan jantung

Penyakit ini juga boleh menjejaskan sistem badan lain termasuk sistem saraf, imun, pencernaan dan kencing.

Kaedah rawatan

Amnya, penyakit Kawasaki perlu mendapat rawatan di hospital dan sebaiknya ia dimulakan secepat mungkin.

Lebih cepat rawatan dimulakan, masa pemulihan dapat dipendekkan dan risiko komplikasi semakin berkurangan.

Imunoglobulin intravena (IVIG) dengan larutan antibodi dan
aspirin
 – adalah 2 ubat utama yang digunakan untuk merawat penyakit ini.

Selepas keluar hospital

Biasanya apabila anak dibenarkan pulang, mereka akan diberikan dos aspirin rendah yang perlu diambil secara oral setiap hari untuk tempoh 6-8 minggu. Pastikan anak mendapat rehat secukupnya.

Pengelupasan kulit
 tangan serta kaki dijangka akan berlaku dan ia tidak perlu dirisaukan.

Lakukan pemeriksaan doktor segera jika wujud tanda penyakit Kawasaki pada anak berulang dan penilaian lanjut perlu dilakukan untuk menentukan mereka memerlukan rawatan hospital atau tidak.


5 Rutin Kecantikan Untuk Pembaikan Kulit Setiap Malam

Setiap hari, kulit kita sering terkesan dengan pelbagai faktor luaran yang berbahaya seperti habuk, bahan kimia berbahaya, sinar ultraviolet dan faktor persekitaran yang lain yang memberi kesan kepada keadaan permukaan kulit. Setiap hari, faktor-faktor ini akan menyebabkan perubahan yang berterusan dan menimbulkan perbezaan yang signifikan terhadap kulit seperti jerawat, parut, kulit kusam, kedut dan kerosakan yang lain dan ianya akan mengambil masa yang lama untuk sembuh dan menghilangkan kesan-kesan terbabit. Berikut adalah 5 rutin kecantikan dan tip bagaimana untuk memperbaiki kulit anda setiap hari sebelum anda tidur.

1. Bersihkan solekan anda

Apabila anda tidur pada waktu malam, kulit anda akan bertindak memperbaiki keadaannya dengan sendiri dan liang-liang kulit akan dibuka sebagai sebahagian daripada proses tersebut. Tetapi jika lapisan solek anda seperti maskara, bedak asas, penyegar dan pembayang mata menyelaputi lapisan kulit, ia akan menyumbat liang kulit dan proses semula jadi tersebut akan terganggu. Ini akan menyebabkan kulit mempunyai tona kulit yang tidak rata, bintik-bintik dan jerawat. Dengan membersihkan solekan terlebih dahulu akan membantu kulit bernafas dan mengekalkan tona semula jadinya. Cubalah untuk menerapkan kaedah pembersihan dua kali dengan menggunakan pembersih solekan tanpa toksik untuk menghapus semua sisa-sisa solekan diikuti dengan pembersih organik untuk melakukan pembersihan yang mendalam dan membantu kulit untuk kekal terhidrasi.

2. Menggunakan
toner

Selepas anda membersihkan solekan dibahagian muka, teruskan proses dengan menggunakan
toner
 pada kulit anda.
Toner
 membantu untuk mengembalikan semula paras pH semula jadi kulit yang menjadikan kulit lebih berdaya tahan terhadap bakteria dan mikroorganisma.
Toner
 sangat penting bagi mereka yang mempunyai kulit berminyak dan mudah mendapat jerawat. Sapukan beberapa titis
toner
 pada kulit dengan menggunakan pad kapas dan leretkannya di kawasan seluruh muka dan leher dan biarkan ia kering. Penggunaan
toner
terbaik adalah formula bebas alkohol atau dengan kandungan bahan-bahan semulajadi seperti air bunga ros tulen.

3. Pasang pelembap udara (humidifier)

Humidifier
 memasukkan kandungan air kedalam udara untuk melembapkan kawasan persekitaran, membantu menenangkan kulit dan menghalangnya daripada menjadi kering, gatal dan retak. Tahap kelembapan yang rendah didapati menimbulkan gejala ekzema, psoriasis dan keadaan penyakit kulit yang lain.
Humidifier
 membantu untuk mengekalkan kulit anda terhidrat dan anjal yang lebih berdaya tahan terhadap perengsa dan alergen.

4. Pemilihan material bantal

Sarung bantal sutera dan satin membantu menjaga kulit anda dengan sihat. Sutera mengandungi protein semulajadi dan 18 asid amino penting yang membantu mencantikkan kulit. Sarung bantal sutera atau satin juga menghalang ‘garis tidur’ pada permukaan kulit yang sering berlaku apabila anda tidur dengan menggunakan sarung bantal kapas kerana serat pada sarung bantal kapas bersifat kasar pada kulit dan rambut. Anda juga dinasihatkan untuk kerap menukar sarung bantal dengan kerap dan tidak mencukupi dengan hanya memasukkan bantal kedalam mesin basuh. Menurut Akademi Dermatologi Amerika (AAD), sarung bantal anda dipenuhi oleh sel-sel kulit dan bakteria yang mati dari minyak dan kekotoran kulit dan adalah tidak bagus jika semua mikroorganisma buruk berpindah ke kulit anda daripada sarung bantal.

5. Pin atau ikat rambut anda

Ini adalah antara cara yang penting untuk mengekalkan kecantikan kulit anda dengan mengikat rambut anda sebelum tidur. Rambut anda mengandungi minyak, kotoran dan sel-sel kulit mati yang boleh berpindah terus kepada muka dan sarung bantal anda. Semua minyak dan sel-sel kulit mati akan menyebabkan jerawat dengan pertumbuhan jerawat yang lebih cepat dan lebih mudah. Ikatan rambut anda bukan sahaja memberi manfaat kepada permukaan kulit tetapi juga membantu rambut anda daripada berpintal dan kusut pada waktu anda bangun daripada tidur.

Untuk menjaga keindahan permukaan kulit bukanlah tugas yang sukar. Anda hanya perlu bersabar dan sentiasa melakukan rutin dan pastikan semua perkara yang disebutkan di atas diambil kira sebelum tidur dan hasilnya pasti membuat anda tersenyum.


Insurans Perubatan VS Insurans Penyakit Kritikal: Mana Satu Patut Anda Pilih?

Rasanya kebanyakan daripada kita semua memiliki insurans perubatan
 masing-masing namun, rata-rata tidak tahu tentang insurans untuk penyakit kritikal.

Mungkin sesuai dengan namanya, adakah ia hanya perlu diambil oleh individu yang menghidap sebarang penyakit kritikal? Atau sesiapa sahaja pun boleh ambil?

Untuk menjawab persoalan yang sering bermain dan berlegar di fikiran ini, ayuh sama-sama kita semua ikuti artikel ini dengan lebih mendalam lagi!

Kenapa kita semua kena ada insurans?

Hakikatnya, tidak semua orang mempunyai insurans kesihatan sedangkan ia adalah antara perkara yang sangat penting dalam hidup kita semua.

Mungkin ini disebabkan oleh
 segelintir individu yang mungkin masih kurang cakna serta tidak yakin
akan kepentingan insurans terhadap kehidupan seharian.

Mungkin juga ada individu yang menyangka bahawa wang simpanan mereka itu sudah memadai sekiranya berlaku sebarang kecemasan kesihatan.

Sebenarnya, kita semua perlu memiliki insuran kesihatan dengan tujuan menampung segala perbelanjaan yang harus ditanggung di saat kita sakit.

Persoalannya, insurans jenis mana yang patut kita ambil? Adakah cukup sekadar insurans perubatan biasa ataupun insurans untuk penyakit kritikal?

Apa itu insurans perubatan yang biasa?

Insurans perubatan yang biasa adalah sejenis
insurans yang akan membiayai kesemua atau sebahagian kos
 jika seseorang itu memerlukan rawatan dan ubatan.

Rawatan dan ubatan yang diterima itu pula mungkin perlu diambil di pusat perubatan yakni klinik atau hospital panel yang terbabit dalam perjanjian insurans.

Pencarum insurans jenis ini perlu membayar sejumlah yuran bulanan/tahunan yang dipersetujui di antara pihak mereka dengan pihak ejen atau syarikat insurans.

Di dunia ini, terdapat pelbagai jenis penyakit dan kos untuk rawatan serta ubatan pula mungkin akan berbeza bergantung kepada tahap keterukannya.

Di negara kita, kebanyakan insurans kesihatan akan membiayai kesemua jenis penyakit, namun ia adalah bergantung kepada beberapa terma dan syarat.

Apa pula insurans untuk penyakit kritikal?

Insurans untuk penyakit kritikal adalah sejenis insurans yang akan meliputi pembayaran kepada pencarum jika mereka menghidap beberapa jenis penyakit kritikal.

Pembayaran ini termasuklah pembayaran secara terus (
lump sum
) sekiranya doktor mengesahkan mereka menghidap penyakit spesifik yang termaktub dalam polisi.

Ini bermakna, wang yang bakal mereka terima melalui pembayaran ini harus diperuntukkan secara sendiri untuk kegunaan rawatan, ubatan dan lain-lain.

Sebagai contoh,
penyakit kritikal yang biasa termaktub dalam polisi insurans
 sebegini adalah
kanser
 dan
strok
 yang mungkin boleh membawa maut.

Namun terdapat beberapa terma dan syarat yang perlu dipatuhi sebelum pencarum menerima sebarang pembayaran sekiranya disahkan berpenyakit.

Ini perbezaan di antara keduanya!

Jika hanya dibaca dan didengar secara kasar, mungkin kalian agak sukar untuk membezakan manfaat yang bakal diterima melalui 2 jenis insurans ini.

Sebenarnya, terdapat perbezaan besar dan ketara di antara insurans perubatan yang biasa dengan insurans untuk penyakit kritikal ini.

Berikut adalah penerangannya secara lebih terperinci:

Insurans perubatan biasa

Insurans untuk penyakit kritikal

Pihak syarikat

Pihak insurans membiayai segala kos untuk rawatan dan ubatan untuk penyakit yang tertentu

Pihak insurans membayar secara terus sejumlah wang jika didiagnosis penyakit kritikal tertentu

Pencarum

Pencarum perlu menggunakan wang untuk tujuan mendapatkan rawatan dan ubatan yang diperlukan sahaja

Pencarum boleh menggunakan wang untuk sebarang tujuan dan tidak terhad bagi urusan perubatan sahaja

Setelah meneliti segala perbezaan yang wujud di antara kedua-dua jenis skim insurans ini,
dapatkah pembaca membuat pilihan yang terbaik untuk diri anda
?

Mana satu yang patut anda pilih?

Sebenarnya, pilihan untuk memilih mana satu jenis insurans yang terbaik adalah terletak di tangan anda bergantung kepada keadaaan kesihatan anda sendiri.

Jika kalian rasa diri masih lagi kuat, sihat dan sempurna tubuh badan, mungkin adalah memadai untuk mencarum di dalam insuran kesihatan yang biasa.

Namun kalau anda
mempunyai risiko tinggi untuk mendapat beberapa penyakit kritikal
yang boleh membawa maut, insurans untuk penyakit kritikal adalah pilihan yang lebih baik.

Buat anda yang tertanya-tanya, berikut adalah antara penyakit kritikal tersebut:

Penyakit organ jantung

Penyakit buah pinggang

Kehilangan upaya fizikal

Kehilangan upaya mental

Kanser

Strok

Koma

Namun, segalanya adalah tertakluk kepada terma dan syarat syarikat insurans anda, jadi sila pilih yang terbaik setelah menilai kesemua polisi insurans yang ditunjukkan!


Kalau Kena Masuk Wad Hospital, Pastikan Anda Bawa 7 Benda PENTING Ini!

Sekiranya anda dikehendaki untuk masuk wad hospital, pasti anda tidak begitu pasti atau terlupa apa barang-barang wajib yang perlu dibawa bersama. Jangan risau, ikut sahaja senarai semak untuk orang masuk wad yang kami sediakan di bawah ini.

Untuk mendapatkan lebih banyak info berkenaan Kesihatan, anda boleh klik
di sini
.

7 barang patut bawa untuk orang masuk wad

Setiap individu pasti mempunyai rancangan atau senarai semak yang berbeza berkenaan barang yang ingin dibawa.

Namun, bagi anda yang masih tidak pasti apakah yang perlu dibawa jika masuk ke wad, ini senarai semak yang mungkin boleh membantu anda.

#1. Dokumen penting

Ini merupakan perkara pertama dan yang paling penting untuk dibawa bersama ke
wad hospital
.

Ini kerana, hal pertama yang akan diminta apabila anda ke hospital ialah dokumen-dokumen sah berkenaan diri anda.

 Antara yang mesti dibawa bersama ialah kad pengenalan diri, lesen memandu, pas pekerja (jika ada), dan juga kad insurans atau takaful perubatan.

Dokumen pengenalan diri akan memudahkan
proses kemasukan
 dan pendaftaran yang lebih pantas.

#2. Senarai ubat-ubatan

Perkara kedua yang perlu dibawa bersama oleh orang masuk wad ialah
senarai ubat-ubatan
.

Senarai ubat yang lengkap adalah salah satu perkara paling penting yang anda perlukan semasa dimasukkan ke hospital.

Namun ia menjadi antara perkara yang sering diabaikan oleh ramai orang.

Jika anda tidak membawa senarai ubat-ubatan yang sedang diambil, ia akan memberikan kesukaran kepada jururawat untuk mengenal pasti sebarang ubat yang anda terima sewaktu rawatan.

Begitu juga dengan
vitamin
 atau sebarang suplemen yang anda ambil, ia juga perlu disenaraikan bersama.

Simpan semua ubat preskripsi dan bukan preskripsi anda di dalam bekas asalnya, jika boleh.

Pastikan anda menuliskan perkara-perkara berikut pada senarai ubatan anda:

Nama ubat

Dos ubat

Kekerapan ubat

Masa dos terakhir

#3. Senarai nombor telefon

Anda juga dinasihatkan untuk membawa buku nota kecil atau kertas yang mengandungi beberapa nombor telefon penting yang boleh dihubungi sekiranya berlaku
kecemasan di hospital
.

Anda boleh meletakkan sama ada nombor telefon
ahli keluarga terdekat
, saudara-mara atau rakan yang rapat dengan anda.

Lebih baik jika ia disertakan dengan nama yang lengkap berserta alamat pemilik nombor tersebut sebagai persediaan.

#4. Wang tunai

Penggunaan kad kredit atau debit sememangnya sangat memudahkan urusan anda.

Namun, adalah lebih baik jika anda juga menyediakan
wang tunai
 dalam jumlah yang kecil sewaktu berada di wad hospital.

Orang masuk wad perlu membawa wang tunai untuk
membeli sebarang snek
 atau barang-barang kecil yang dijual di kedai dalam hospital.

Selain itu, adalah lebih baik jika kad kredit atau debit disimpan di rumah untuk mengelakkan kehilangan kad.

#5. Pakaian yang selesa

Amat penting untuk anda membawa beberapa set pakaian bersih untuk keselesaan anda semasa berada di wad hospital.

Antara jenis pakaian yang orang masuk wad perlu bawa bersama ialah baju tidur,
stoking
, pakaian dalam,
selipar
, kain basahan, bantal kecil dan juga tuala kecil.

Ingat, ada kalanya persekitaran wad hospital boleh menjadi terlalu sejuk. Oleh itu, pastikan juga anda membawa selimut atau
sweater
 sebagai persediaan.

 Elakkan membawa pakaian yang ketat atau sukar untuk diselak kerana anda mungkin perlu menjalani pemeriksaan dan rawatan yang kerap sepanjang berada di hospital.

#6. Peralatan mandian

Untuk memudahkan urusan anda ketika mandi, bawa bersama keperluan mandian yang lengkap sebelum masuk ke wad hospital.

Orang masuk wad dinasihatkan untuk membawa sabun cecair,
berus gigi
,
ubat gigi
, dan juga syampu.

Selain itu, bawa juga deodoran, pisau pencukur dan juga pelembap bibir.

Kesemua peralatan mandian ini membantu anda untuk kekal bersih dan selamat sepanjang berada di hospital.

#7. Jangan lupa sedikit hiburan

Berada di hospital
 selama berhari-hari mungkin boleh membuatkan anda kebosanan.

Walaupun hospital mungkin ada menyediakan televisyen untuk ditonton, namun anda mungkin tidak akan menonton televisyen sepanjang masa.

Oleh itu, bawa sedikit peralatan atau barangan yang boleh anda lakukan sepanjang berada di hospital.

Antara barangan yang orang masuk wad
boleh bawa bersama ialah buku
, majalah, tablet, alat mengait, komputer riba dan lain-lain lagi.

Kesimpulan

Sebelum anda mendaftar masuk ke wad hospital, pastikan anda telah mengemas dan membawa kesemua barangan seperti yang telah disenaraikan di atas.

Jangan sesekali membawa barangan berharga seperti barang kemas atau wang tunai yang banyak ke hospital.

Anda juga boleh membawa barangan lain yang dirasakan perlu dan sesuai untuk dibawa bersama ke hospital.

Jika anda hamil dan menunggu masa untuk melahirkan bayi di hospital, pastinya lebih banyak barang keperluan khusus yang mesti dibawa bersama.

Anda boleh baca senarai semak khusus untuk ibu hamil
di sini.


Hipoglisemia Diabetes Boleh Jadi Punca KOMA, Ketahui Cara Untuk Rawat!

Pernah dengar mengenai hipoglisemia diabetes? Ia
berkaitan dengan tahap gula dalam darah
. Jom ketahui lebih lanjut mengenainya dalam perkongsian artikel ini!

Untuk mendapatkan lebih banyak info tentang Kencing Manis sila dapatkannya
di sini.

Definisi

Apa maksud sebenar di sebalik kondisi ini?

Hipoglisemia (
hypo
) berlaku apabila paras gula dalam darah berada bawah 4 mmol / L (72mg / dL).

Walaupun ramai dalam kalangan kita yang menganggap diabetes sebagai suatu masalah, dengan kadar gula yang tinggi dalam darah, ubat-ubatan untuk diabetes juga boleh
menyebabkan paras gula mereka terlalu rendah
 dan ini sangatlah berbahaya.

Apa pula risiko anda anda juga jadi mangsa?

Sila berbincang dengan doktor anda untuk mendapatkan maklumat lanjut.

Simptom-simptom

Apa simptom, gejela atau tanda-tanda
hypo
?

Antara tanda-tanda umum bagi masalah serius ini adalah:

Berpeluh

Keletihan dan rasa lemah

Pening kepala

Pucat

Berasa lapar

Kadar
denyutan jantung yang lebih tinggi
 daripada biasa

Kabur penglihatan

Kekeliruan

Sawan

Pengsan

Koma

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza.

Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Hipoglisemia Diabetes?

Hipoglisemia biasa akan berlaku
 dalam kalangan orang yang mengambil insulin, tetapi ia boleh juga berlaku apabila anda mengambil ubat oral kencing manis yang tertentu.

Antara penyebab umum hipoglisemia diabetes termasuklah:

Mengambil terlalu banyak insulin
 atau ubat diabetes

Tidak cukup makan

Menunda atau melangkau hidangan atau snek

Meningkatkan aktiviti senaman atau aktiviti fizikal tanpa makan dengan lebih banyak atau mengubah jadual ubat-ubatan anda

Minum alkohol

Faktor Risiko

Apa faktor risiko hipoglisemia diabetes?

Sila berbincang dengan doktor anda untuk mendapatkan maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit hipoglisemia diabetes didiagnosis?

Anda boleh menentukan jika anda mempunyai gula rendah dengan menggunakan meter glukosa darah – peranti berkomputer kecil yang mengukur dan memaparkan
paras gula dalam darah anda
.

Anda dikira mempunyai hipoglisemia
 apabila paras gula dalam darah menurun di bawah 70 mg / dL (3.9 mmol / L).

Di samping itu, adalah penting untuk merekodkan tarikh, masa, keputusan ujian, ubat dan dos, serta maklumat diet dan senaman setiap kali anda mengambil ujian darah anda.

Dan perhatikan juga apa-apa tindak balas badan terhadap gula darah rendah.

Doktor anda akan mendiagnosis hipoglisemia
 menggunakan rekod anda dan mencari pola untuk melihat bagaimana ubat dan gaya hidup boleh mempengaruhi paras gula anda.

Bagaimana pesakit hipoglisemia diabetes dirawat?

Kes mudah hipoglisemia boleh dirawat melalui pengambilan makanan atau minuman yang mengandungi 15-20g karbohidrat yang bertindak segera seperti tablet glukosa, gula-gula, minuman manis yang bergas atau jus buah.

Sesetengah orang yang menghidap diabetes
 juga perlu mengambil 15-20g karbohidrat yang bertindak perlahan jika hidangan makanan yang seterusnya tiada.

Ujian darah perlu diambil selepas 15-20 minit untuk memeriksa sama ada tahap glukosa darah anda telah pulih atau belum.

Hipoglisemia yang teruk mungkin memerlukan
 ambulans, contohnya jika berlaku hilang kesedaran atau sawan yang berterusan selama lebih dari 5 minit.

Hipoglisemia yang teruk boleh dirawat dengan glukagon, jika kit suntikan glukagon tersedia dan dikemas kini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani masalah diabetes ini?

Gaya hidup dan kaedah pengubatan sampingan yang berikut mungkin membantu anda menangani hipoglisemia diabetes:

Jangan tunda waktu makan anda atau snek ringan. Jika anda
mengambil ubat diabetes atau insulin
, sentiasa konsisten dengan jumlah makanan, waktu makan dan snek ringan anda

Pantau gula dalam darah anda
. Bergantung kepada pelan rawatan anda, anda boleh menyemak dan merekodkan paras gula dalam darah anda beberapa kali seminggu atau beberapa kali sehari. Pemantauan yang berterusan adalah satu-satunya cara untuk memastikan paras gula anda berada dalam lingkungan sasaran anda

Kira pengambilan ubat dengan berhati-hati, dan ambil ubat tepat pada masanya. Ambil ubat anda seperti yang disyorkan oleh doktor anda

Selaraskan ubat anda atau ambil makanan ringan tambahan jika aktiviti fizikal anda bertambah. Penyelarasan akan bergantung kepada
keputusan ujian gula darah
, jenis dan tempoh aktiviti senaman tersebut

Ambil makanan atau snek bersama alkohol, jika anda memilih untuk minum. Pengambilan alkohol semasa perut kosong boleh menyebabkan hipoglisemia

Catat tindak balas glukosa rendah anda. Hal ini dapat membantu anda dan pasukan penjagaan kesihatan melihat pola yang menyumbang kepada hipoglisemia dan mencari langkah-langkah pencegahan

Bawa kad pengenalan diri diabetes
 supaya dalam keadaan kecemasan orang lain akan tahu bahawa anda mempunyai diabetes. Gunakan kalung pengenalan perubatan atau gelang dan kad dompet


Susah Cari Sabun Bagus Untuk Kulit Ekzema? Jangan Risau, Ini Beberapa Tip Kena Tahu!

Antara cara untuk
 merawat dan mencegah masalah kulit
 yang umum lagi bahaya ini adalah dengan cara menggunakan sabun untuk ekzema khusus pada kulit bermasalah.

Persoalannya, sabun apakah yang sesuai? Jom ikuti artikel ini untuk tahu tentangnya!

Apa yang dimaksudkan dengan ekzema?

Sebelum itu, adalah wajar untuk kita semua tahu sedikit informasi mengenai masalah kulit ini terlebih dahulu.

Buat anda yang belum tahu, ekzema adalah satu kondisi di mana berlaku
keradangan kulit terutama pada muka dan badan
 individu.

Kondisi ini akan menyebabkan kulit menjadi merah, gatal, lembik dan bersisik sekali gus mengakibatkan ketidakselesaan buat penderita.

Untuk pengetahuan anda,
terdapat beberapa jenis ekzema yang boleh terjadi
 termasuklah:

Dermatitis atopik

Ia berlaku sejak dari lahir lagi atas sebab yang tidak diketahui dan akan menyebabkan kulit timbul benjolan yang sakit serta gatal.

Dermatitis kontak

Ia berlaku akibat kulit tersentuh atau terkena bahan kimia pencetus ekzema, dan antara pencetus yang menyebabkannya adalah pakaian.

Dermatitis seborrheic

Ia berlaku secara kerap pada kulit kepala kerana kondisi ini biasa menyerang kawasan yang mempunyai banyak kelenjar minyak pada kulit.

Sukar menentukan jenis ekzema?

Walaupun ada banyak jenis ekzema
, namun adalah agak sukar untuk menentukan jenis ekzema yang kalian alami kerana kesemuanya kelihatan lebih kurang sama sahaja.

Walau bagaimanapun, ada beberapa simptom umum penyakit kulit ini yang boleh diperhatikan seperti:

Kulit menjadi
 kering dan seakan bersisik

Kulit bertompok dan berwarna merah, coklat atau kelabu

Timbul nanah yang mengeluarkan cecair lelehan

Timbul ruam atau benjolan berwarna merah pada kulit

Rasa sakit, gatal dan sensitif pada sekitar kawasan yang berjangkit

Jika
ada sebarang petanda ini pada kulit anda
, sila berjumpa doktor atau pakar dermatologi untuk mendapatkan rawatan lanjut segera.

Punca sebenar ekzema terjadi?

Dalam kebanyakan kes,
punca kondisi ini terjadi adalah
 disebabkan oleh genetik dan juga persekitaran di mana individu itu tinggal.

Majoriti penderita akan mengalami mutasi di dalam genetik lantas mengganggu proses ciptaan satu protein bernama filaggrin di dalam badan.

Protein inilah yang akan bertanggungjawab melindungi lapisan teratas pada kulit dan jika ia kurang atau tiada, bakteria akan lebih mudah memasuki kulit.

Jadi, individu yang mempunyai risiko tinggi wajarlah
mengelak daripada segala pencetus ekzema
 yang kami nyatakan di atas tadi.

Sabun untuk ekzema yang sesuai

Demi
mengelak, menjaga dan merawat masalah kulit
 ini, adalah sangat penting untuk kalian pandai memilih sabun untuk ekzema yang sesuai.

Perkara paling penting sebelum membeli dan menggunakan sabun jika anda ada ekzema adalah melihat pada label produk tersebut terlebih dahulu.

Perhatikan perkara berikut:

#1. Alergen

Pastikan anda tidak mempunyai alahan terhadap mana-mana bahan yang terdapat di dalamnya kerana ia boleh
mengakibatkan kerengsaan yang lebih teruk
.

#2. Kadar pH

Pastikan anda memilih sabun yang mempunyai kadar pH sama banyak dengan kulit dan elakkan sabun beralkali kerana ia akan
menjejaskan sistem perlindungan kulit
.

Tip pilih sabun untuk ekzema #3. Pembersih yang lembut

Pastikan anda memilih
 sabun dengan pembersih lembut
 yang tidak akan menjejaskan kelembapan semula jadi kulit.

Selain itu, elakkan juga bahan seperti
formaldehyde
,
propylene glycol
 dan
salicylic acid
.

#4. Deodoran

Elakkan sabun yang mengandungi deodoran
 kerana ia boleh merengsakan kulit sensitif.

#5. Pewangi

Pastikan anda memilih sabun yang tidak mengandungi pewangi kerana bahan ini merupakan salah satu daripada alergen.

#6. Pewarna

Pastikan anda memilih sabun yang tidak mengandungi pewarna kerana ia juga merupakan salah satu daripada alergen.

Tip sabun untuk ekzema #7. Testimoni

Akhir sekali, sila lebih rajin untuk mencari dan mengkaji
testimoni mengenai segala produk
 yang anda cari itu sebelum membeli dan menggunakannya.

Dalam erti kata yang lebih mudah, ekzema memang merupakan
salah satu daripada masalah kulit
 yang bukan sahaja menjejaskan kecantikan malahan juga kesihatan penderita.

Oleh itu, adalah sangat penting untuk penderita kondisi ini memilih sabun untuk ekzema yang terbaik bagi memastikan anda dapat mencegah dan merawat ia sebelum menjadi lebih buruk.


Kopi: Minuman Kegemaran Ramai Setiap Pagi

Kopi, teh, minuman coklat atau jus buah-buahan menjadi antara pilihan minuman kegemaran setiap individu. Tetapi tahukah anda apakah sejarah kopi dan bagaimana kopi terhasil dan menjadi salah satu daripada pilihan minuman kegemaran manusia? Sebenarnya tiada siapa yang mengetahui dengan tepat bagaimana dan bilakah kopi ditemukan. Walau bagaimanapun, terdapat pelbagai legenda atau teori berkaitan dengan sejarah penemuan dan perkembangan kopi mengikut benua.

Legenda kopi Ethiopia

Pohon kopi yang ditanam di seluruh dunia dapat dikesan sejarah ratusan tahunnya kembali ke hutan kopi kuno di dataran tinggi Ethiopia. Di sana, legenda mengatakan bahawa pengembala kambing yang bernama Kaldi adalah individu pertama yang menemui potensi pohon dan biji kopi.

Kisah itu menyatakan bahawa Kaldi menemui kopi selepas dia menyedari kambing peliharaannya memakan buah beri dari pokok tertentu, kambingnya menjadi begitu bertenaga sehingga kambingnya tidak mahu tidur pada waktu malam.

Kaldi menceritakan penemuannya kepada ketua rahib biara di kawasannya, yang kemudiannya membuat minuman dengan menggunakan buah beri tersebut dan mendapati bahawa ia membuatnya kekal terjaga untuk berdoa malam yang panjang. Ketua rahib tersebut kemudiannya berkongsi penemuannya dengan para rahib lain di biara, dan pengetahuan mengenai buah beri yang memberikan tenaga ini mula menyebar. Bilamana berita mengenai beri tersebut tersebar ke bahagian timur dan kopi mula sampai ke Semenanjung Arab, maka bermulalah penyebaran minuman ini ke pelusuk dunia.

Kopi di Semenanjung Arab

Penanaman dan perdagangan kopi bermula di Semenanjung Arab. Menjelang abad ke-15, kopi ditanam di daerah Yaman di Arab dan pada abad ke-16, ia mula dikenali di Parsi, Mesir, Syria, dan Turki.

Kopi bukan sahaja dinikmati di rumah, tetapi juga di banyak rumah kopi umum – yang dipanggil
qahveh khaneh
 – yang mula muncul di bandar-bandar di seluruh Timur Dekat. Populariti kedai-kedai kopi semakin meningkat naik dan orang ramai mengunjunginya untuk semua jenis aktiviti sosial. Pengunjung bukan sahaja datang untuk minum minuman ini dan terlibat dalam perbualan, tetapi mereka juga mendengar muzik, menyaksikan penghibur, bermain catur dan menyebarkan berita semasa. Kedai-kedai kopi dengan pantasnya menjadi pusat penting bagi pertukaran maklumat yang mereka sering sebut sebagai
“School of the Wise.”
Dengan jumlah beribu-ribu jemaah haji yang melawat kota suci Mekah setiap tahun dari seluruh dunia, pengetahuan tentang minuman ini atau juga digelar
“wine of Araby”
 ini mula menyebar.

Penapakan kopi di Eropah bermula

Pengembara Eropah yang sampai ke Timur Dekat membawa pulang kisah minuman hitam gelap yang luar biasa. Menjelang abad ke-17, minuman ini telah mula sampai ke tanah Eropah dan menjadi popular di seluruh benua.

Sesetengah individu memberikan reaksi terhadap minuman baharu ini dengan kecurigaan atau ketakutan, dengan menggelar minuman ini sebagai
“bitter invention of Satan”
. Pendeta tempatan mengutuk kopi ketika minuman ini tiba di Venice pada tahun 1615. Kontroversi itu begitu besar sehingga Pope Clement VIII diminta untuk campur tangan. Beliau memutuskan untuk merasakan minuman itu sendiri sebelum membuat keputusan dan mendapati minuman itu begitu memuaskan sehingga beliau memberikan kelulusan terhadap kopi.

Walaupun terdapat pelbagai kontroversi pada ketika itu, kedai kopi dengan pantasnya turut menjadi pusat kegiatan sosial dan komunikasi di bandar-bandar utama di England, Austria, Perancis, Jerman dan Belanda. Di England “universiti-universiti kecil” berkembang, dipanggil sedemikian oleh kerana dengan harga satu sen, anda dapat membeli secawan minuman ini dan terlibat dalam perbualan yang merangsang otak.

Kopi mula menggantikan minuman-minuman sarapan pagi yang biasa seperti bir dan wain. Mereka yang minum minuman ini dan bukannya alkohol memulakan hari mereka dengan cukup bersedia dan bertenaga, dan tidak menghairankan, kualiti kerja mereka turut bertambah baik.

Menjelang pertengahan abad ke-17, terdapat lebih dari 300 buah kedai kopi di London, kebanyakannya menarik pelanggan yang suka berfikir, termasuk pedagang, pelaut, broker dan artis.

Banyak perniagaan juga tumbuh daripada kedai kopi khusus ini. Sebagai contoh,
Lloyd’s of London
 mula diwujudkan bermula di Kedai Kopi Edward Lloyd.

Kopi di bahagian Dunia Baharu

Pada pertengahan 1600-an, kopi dibawa ke New Amsterdam, yang kemudiannya dipanggil New York oleh British.

Walaupun kedai minuman ini dengan pantasnya mula muncul, teh terus menjadi minuman kegemaran ramai di Dunia Baharu hingga tahun 1773, ketika penjajah memberontak terhadap cukai yang tinggi ke atas teh yang dikenakan oleh Raja George III. Pemberontakan, yang dikenali sebagai
Boston Tea Party
, akhirnya mengubah pilihan minuman penduduk Amerika kepada minuman ini untuk selamanya.

Perladangan kopi di seluruh dunia

Memandangkan permintaan minuman ini terus meningkat, terdapat persaingan sengit untuk menanam kopi di luar Semenanjung Arab.

Belanda akhirnya mendapat benihnya pada separuh kedua abad ke-17. Percubaan pertama mereka untuk menanam benih tersebut di India gagal, tetapi mereka berjaya dengan usaha mereka di Batavia, di pulau Jawa dengan apa yang sekarang ini telah menjadi negara Indonesia.

Tanaman berkembang pesat dan kemudiannya Belanda mempunyai perdagangan yang produktif dan berkembang dalam perniagaan kopi. Mereka kemudian mengembangkan penanaman pokok kopi ke kepulauan Sumatera dan Celebes.

5 cubaan untuk mengharamkan kopi yang pernah terjadi dalam sejarah

Mekah

Kopi dilarang di Mekah pada tahun 1511, kerana ia dipercayai merangsang pemikiran radikal dan melepak – gabenor pada ketika itu menganggap minuman ini menyatukan pembangkangnya. Sesetengah mazhab Sufi akan mengedarkan semangkuk kopi semasa pemakaman untuk kekal berjaga semasa mendirikan solat.

Itali

Apabila kopi tiba di Eropah pada abad ke-16, para pendeta menekannya untuk diharamkan dan dilabelkan sebagai
Satanic
. Tetapi Pope Clement VIII cuba merasai minuman hitam tersebut, mengisytiharkan ia lazat, dan juga merasakan bahawa ia harus turut dibaptiskan. Dengan kekuatan berkat daripada Pipe Clement VIII ini, kedai kopi berkembang pesat di seluruh Eropah.

Konstantinopal

Selepas Sultan Murad IV menduduki tahta Kerajaan Uthmaniyyah pada tahun 1623, beliau segera melarang minuman ini dan menubuhkan sistem penalti yang munasabah. Hukuman untuk kesalahan pertama adalah dengan pukulan. Sesiapa yang ditangkap dengan minuman ini untuk kali kedua akan dijahit ke dalam beg kulit dan dibuang ke dalam perairan Bosporus.

Sweden

Sweden memberikan tekanan kepada minuman ini pada tahun 1746. Kerajaan juga mengharamkan “peralatan kopi” – dengan polis menyita cawan dan piring. Raja Gustav III juga mengarahkan pembunuh yang didapati bersalah untuk minum kopi di samping doktor memantau berapa lamakah waktu yang diambil secawan kopi untuk membunuh mereka, yang mana ia kelihatan sangat baik untuk banduan dan sangat membosankan untuk seorang doktor pada ketika itu.

Prussia

Pada tahun 1777,
Frederick the Great of Prussia
 mengeluarkan manifesto yang mendakwa keunggulan bir berbanding minuman ini. Beliau berpendapat bahawa minuman ini mengganggu penggunaan bir negara, dengan harapan bahawa pernyataan diraja akan membuat orang Prussian bersemangat untuk menjadikan bir sebagai minuman sarapan setiap pagi. Frederick mengisytiharkan, “Ke bawah Duli Yang Maha Mulia dibesarkan dengan minuman bir,” menjelaskan mengapa dia berfikir minum bir pada waktu pagi adalah idea yang baik.

Berapa cawan kopikah yang selamat untuk diambil?

Walaupun kebaikan dan keburukan minum kopi telah dibahaskan selama beberapa dekad, penyelidikan baharu dari
University of South Australia
 menunjukkan bahawa dengan meminum enam atau lebih minuman ini setiap hari boleh merugikan kesihatan anda dengan meningkatkan risiko penyakit jantung sehingga 22 peratus.

Di Australia, satu daripada enam orang terjejas oleh penyakit kardiovaskular. Ia adalah punca utama kematian dengan satu kematian disebabkan oleh penyakit tersebut dalam setiap 12 minit. Menurut Pertubuhan Kesihatan Sedunia, penyakit kardiovaskular merupakan penyebab utama kematian, namun ia juga adalah salah satu penyakit yang paling mudah dicegah.

Para penyelidik dari
University of South Australia
, Dr Ang Zhou dan Profesor Elina Hyppönen dari
Australian Centre for Precision Health
 menyatakan bahawa penyelidikan mereka mengesahkan bahawa kafein yang berlebihan boleh menyebabkan tekanan darah tinggi, pendahulu bagi penyakit jantung ketika mereka menyiasat hubungan antara pengambilan minuman ini dalam jangka masa panjang dan penyakit kardiovaskular.

Menurut Prof Hyppönen, kopi adalah perangsang yang paling banyak digunakan di dunia, ia membuatkan kita terjaga, meningkatkan tenaga kita dan membantu kita untuk fokus – tetapi orang selalu bertanya, sebanyak manakah kafein yang dianggap sebagai terlalu banyak?

Menurut beliau lagi, kebanyakan individu akan bersetuju bahawa jika anda minum terlalu banyak kopi, anda mungkin berasa gelisah, mudah marah atau mungkin juga mual – ini kerana kafein membantu badan anda untuk bekerja dengan lebih cepat dan lebih kuat, tetapi ia juga mungkin mencadangkan bahawa anda mungkin telah mencapai had anda pada masa ini.

Pasukan penyelidikannya juga mengetahui bahawa risiko penyakit kardiovaskular meningkat seiring dengan tekanan darah tinggi, yang merupakan satu kesan yang diketahui akibat pengambilan kafein yang berlebihan.

Menurut para penyelidik, enam cawan minuman ini adalah titik kritikal di mana kafein mula memberi kesan buruk kepada risiko kardiovaskular, dan untuk mengekalkan jantung yang sihat dan tekanan darah yang sihat, setiap individu mestilah membataskan pengambilan kopi mereka kepada kurang daripada enam cawan sehari.

Prof Hyppönen mengatakan bahawa, walaupun pembawa variasi gen pemprosesan cepat menjadi empat kali lebih cepat dalam memetabolisma kafein, penyelidikan tidak menyokong kepercayaan bahawa individu-individu ini boleh mengambil lebih banyak kafein dengan selamat dan lebih kerap, tanpa kesan kesihatan yang merugikan.

Kebaikan dan keburukan kafein

Kebaikan kafein

Tidak perlu dipertikaikan lagi, kafein menenangkan minda anda. Ia meningkatkan ingatan anda dan melegakan keletihan. Pelbagai kajian telah membuktikan bahawa kafein sangat bermanfaat untuk fungsi mental. Satu dos minuman berkafein meningkatkan memori jangka pendek dan meningkatkan kelajuan reaksi anda.

Penyelidik percaya bahawa 3 hingga 4 cawan kopi (bersamaan 300 atau 400 miligram kafein) menimbulkan sedikit risiko kesihatan semasa menggalakkan beberapa manfaat kesihatan. Bukti menunjukkan penggunaan kafein dapat membantu mencegah banyak keadaan kesihatan seperti diabetes jenis 2, penyakit Parkinson, dan penyakit hati. Walau bagaimanapun, orang yang mempunyai tekanan darah tinggi, kanak-kanak, remaja, dan warga tua mungkin lebih cenderung kepada kesan sampingan kafein.

Keburukan kafein

Kajian juga mendapati bahawa kafein dapat meningkatkan tekanan darah seseorang. Walaupun kenaikan sementara ini tidak disedari, ia mungkin mempunyai kesan buruk apabila mengambil kira kenaikan ini berlaku agak kerap. Pengambilan kafein selalunya bersama dengan paras glukosa darah yang tinggi. Faktor-faktor ini boleh menyebabkan seseorang mengalami peningkatan risiko penyakit jantung. Di samping itu, wanita yang minum minuman berkafein mungkin berisiko kehilangan tulang, mengikut pendedahan kajian itu.

Satu lagi masalah dengan kafein adalah potensi penyalahgunaan bahan. Semakin banyak produk dibungkus dengan kepekatan kafein yang lebih tinggi. Saiz minuman tenaga juga semakin besar dan lebih besar. Masalah ini kelihatan lebih serius dalam kalangan remaja. Ramai yang telah dimasukkan ke hospital kerana mengambil terlalu banyak kafein tambahan. Simptom penyalahgunaan kafein termasuk gangguan tidur, menggigil, sakit perut, muntah, sakit dada, dan berdebar-debar.

Apa yang boleh dilakukan mengenai pengambilan kafein anda?

Soalan yang paling penting ialah bagaimana tubuh anda bertindak balas terhadap kafein. Anda harus bertanya kepada diri sendiri sama ada kafein membuat anda berasa gelisah, cemas atau keletihan. Bagaimanakah corak tidur anda akhir-akhir ini? Bagaimana keadaan kesihatan anda? Adakah anda bergantung kepada kafein?

Apabila ia melibatkan kafein, kesederhanaan adalah perkara terbaik yang boleh anda lakukan. Jika anda perlu mengambil empat hingga lima cawan kopi hanya untuk melewati hari anda dan masih berasa sia-sia, mungkin sudah tiba masanya untuk mendapatkan pemeriksaan kesihatan. Jika anda juga mengalami tanda-tanda penuaan yang mengerikan ketika cuba berhenti daripada kafein, pasti ada masalah yang perlu diperhatikan.

Melihat Sesuatu yang Mengingatkan Anda Kepada Kopi Boleh Merangsang Otak

Apakah yang anda rancang untuk minum pada pagi ini sebelum memulakan tugas harian anda? Peminat kopi mungkin biasa dengan pilihan seperti latte, espresso, americano, macchiato, mochaccino atau mungkin juga cappuccino. Memikirkannya sahaja sudah cukup untuk membuka selera anda di pagi hari. Tetapi, adakah anda mengetahui bahawa dengan hanya melihat sesuatu yang membuatkan anda teringatkan kopi anda, boleh merangsang fungsi otak anda?

Ya, dengan hanya melihat sesuatu yang membuatkan kita teringatkan tentang minuman ini boleh menyebabkan otak kita menjadi lebih berjaga-jaga dan memberikan perhatian yang penuh. Berdasarkan kajian yang bertajuk
‘Coffee Cues Elevate Arousal and Reduce Level of Construal’
yang diterbitkan dalam jurnal
Consciousness and Cognition
 itu mengkaji kebaikan minuman ini dari sudut psikologi; bagaimana dengan hanya melihat kepada sebarang peringatan boleh mempengaruhi cara kita berfikir. Kajian yang dilaksanakan oleh
University of Toronto
, Kanada ini bertujuan ingin melihat kesan yang disebut
‘priming’
, di mana pendedahan kepada isyarat halus dapat mempengaruhi pemikiran dan tingkah laku kita.

Salah seorang penyelidik, Sam Maglio, profesor madya di jabatan pengurusan di
University of Toronto
 dan
Rotman School of Management
 berkata, para penyelidik ingin melihat sekiranya terdapat sebarang perkaitan di antara minuman ini dan rangsangan sehingga jika kita hanya mendedahkan individu kepada isyarat atau petunjuk yang berkaitan dengan minuman ini, rangsangan fisiologi mereka akan meningkat. Rangsangan dalam psikologi merujuk kepada bagaimana kawasan tertentu otak dapat diaktifkan untuk berada dalam keadaan berjaga-jaga, terjaga dan penuh perhatian. Ia boleh dicetuskan oleh beberapa perkara, termasuk emosi kita, neurotransmitter di dalam otak, atau minuman berkafein yang kita minum.

Berdasarkan empat kajian berasingan dengan menggunakan campuran peserta daripada budaya barat dan timur, mereka membandingkan petunjuk yang berkaitan dengan kopi dan teh. Mereka mendapati bahawa peserta yang terdedah kepada petunjuk yang berkaitan dengan minuman ini menggunakan masa dengan lebih pendek dan berfikir dengan menggunakan istilah yang lebih konkrit dan tepat. Menurut Sam Maglio lagi, individu yang mengalami rangsangan fisiologi hasil daripada ‘priming’ dan bukannya dengan meminum minuman ini, melihat dunia dengan istilah yang lebih spesifik dan terperinci dan hasil kajian ini mempunyai banyak implikasi berkenaan bagaimana seseorang individu memproses maklumat dan membuat tanggapan serta keputusan.

Walau bagaimanapun, kesan kajian itu tidak begitu kuat dalam kalangan peserta yang membesar dalam budaya timur. Penyelidik membuat andaian bahawa hubungan antara kopi dan rangsangan tidak begitu kuat dalam budaya yang kurang meminum kopi berbanding teh. Penyelidik turut menyatakan kajian ini akan menjadi asas kepada kajian lain yang lebih besar seperti perkaitan yang dimiliki oleh individu terhadap jenis makanan dan minuman yang lain yang mungkin mempunyai kesan berbeza ke atas rangsangan individu.

Hadkan pengambilan kopi anda setiap hari kerana ia lebih menyihatkan berbanding pengambilan secara tidak terkawal. Nikmati kopi anda ketika berbual bersama rakan di pusat membeli belah selain mengekalkan anda untuk kekal terjaga ketika melakukan sebarang tugasan.

Baca juga:

Bukan Sekadar Kopi, Kenali Sumber Kafein yang Lain

Adakah Anda Mengambil Terlalu Banyak Kafein?

Pengambilan Kafein Semasa Hamil


Anda Suka Tidur Siang? Ini Berita Baik Untuk Anda!

Pernah tak anda berasa tidak puas tidur sebab menonton wayang lewat malam, dan
plan
untuk tidur di pejabat ketika waktu rehat? Pasti pernah, bukan? Walaupun hari bekerja, anda tetap pergi keluar tengok wayang, lebih-lebih lagi kalau ada
girlfriend
 atau
boyfriend
yang ajak.

Sebenarnya, tabiat tidur siang sekali atau dua kali seminggu dikatakan dapat mengurangkan risiko strok atau serangan jantung. Tak percaya? Ini adalah hasil penyelidikan yang diterbitkan secara atas talian dalam jurnal
Heart
.

Penyelidikan yang dikenali sebagai kajian CoLous ini, dilakukan bagi melihat hubung kait antara kekerapan tidur pada waktu siang dan purata waktu tidur dan risiko penyakit kardiovaskular seperti strok, iaitu penyakit jantung yang boleh menyebabkan maut.

Kajian ini melibatkan hampir 3,462 individu penduduk Lausanne, Switzerland,

yang dipilih secara rawak. Setiap individu terpilih adalah berusia antara 35 dan 75 tahun, antara tahun 2003 dan 2006.

Kekerapan tidur

Pemeriksaan pertama peserta dilakukan pada 2009 dan 2012 dengan mengumpul maklumat mengenai pola tidur waktu  siang pada minggu sebelumnya dan tahap kesihatan mereka dipantau untuk purata 5 tahun.

Daripada maklumat awal:

Lebih separuh peserta tidak tidur sepanjang minggu sebelumnya

Satu daripada lima menyatakan mereka tidur antara 1-2 kali

Satu daripada 10 berkata mereka tidur antara 3-5 kali

Satu daripada 10 individu memberitahu mereka tidur antara 6-7 kali

Individu yang tidur waktu siang dengan kekerapan antara 3-7 kali seminggu cenderung merupakan individu lebih berusia, lelaki, merokok, mempunyai berat badan berlebihan dan tidur lebih lama pada waktu malam berbanding individu yang tidak tidur pada waktu tersebut.

Malah, mengikut laporan, mereka dikatakan lebih kerap berasa mengantuk dan mengalami apnea tidur obstruktif yang serius, iaitu keadaan di mana dinding tekak lebih ‘tenang’ dan membuatkan saluran menjadi sempit. Kesan daripada keadaan ini membuatkan pernafasan biasa terganggu.

Dalam penyelidikan yang dijalankan, tidur waktu siang, satu atau dua kali seminggu dikaitkan dengan hampir separuh masalah penyakit kardiovaskular seperti serangan jantung, strok atau risiko kegagalan jantung berbanding individu yang tidak tidur sama sekali.

Keadaan ini melibatkan beberapa faktor seperti usia, tempoh tidur malam serta masalah penyakit kardiovaskular lain seperti tekanan darah tinggi ataupun kolesterol.

Dan keadaan di atas tidak berubah walaupun selepas mengaitkan dengan faktor rasa mengantuk pada waktu siang yang berlebihan, kemurungan dan tidur sekurang-kurangnya 6 jam pada waktu malam. Hanya individu yang berusia lebih 65 dan mempunyai
gangguan tidur
 apnea akan terjejas.

Jadi ‘tang’ mana yang mengatakan tidur pada waktu siang boleh mengurangkan risiko strok? Sabar…teruskan baca artikel ini.

Tempoh waktu tidur siang

Daripada kajian, sebanyak 67% peningkatan risiko penyakit kardiovaskular yang diperhatikan sepanjang kajian melibatkan individu yang kerap tidur waktu siang ini ‘lenyap’ apabila mengambil kira beberapa faktor tertentu.

Berita baiknya, faktor tertentu itu antaranya adalah tempoh masa anda tidur. Menurut penyelidik, tiada langsung kaitan masalah berkaitan penyakit kardiovaskular yang ditemui pada individu yang tidur waktu siang untuk tempoh antara 5 hingga 60 minit lebih (1 jam).

Sememangnya masih banyak kajian perlu dilakukan dan terdapat persoalan yang masih belum terjawab mengenai tidur pada waktu siang ini. Walaupun begitu, mungkin tidak salah untuk anda mula melihat keajaiban yang ditawarkan oleh amalan tidur waktu siang dalam membantu menjaga kesihatan jantung anda.

Jadi, apa kata mulai hari ini, mula amalkan tidur siang. Tetapi berpada-pada, jangan terlalu lama sampai ke petang!


Penjagaan Bayi Minggu ke-40

Perkembangan & Pelakuan

Perkembangan bayi anda

Personaliti bayi anda benar-benar baru muncul sekarang. Mereka mungkin sangat sosial, gemar tersenyum kepada semua orang yang mereka temui, atau pemalu, menyembunyikan wajah mereka apabila didekati orang yang tidak dikenali. Bayi anda mungkin menilai keadaan dengan berhati-hati sebelum menerima orang lain. Mereka mungkin juga bertukar mood dengan mendadak.

Mereka akan menunjukkan gerak isyarat untuk mendapatkan perhatian anda dan mungkin melambai selamat tinggal apabila mereka melihat anda menuju ke pintu.

Pada minggu terakhir bulan yang kesembilan, bayi anda mampu untuk:

“Bermain bola” (menggolekkan bola kembali kepada anda);

Minum sendiri dari cawan;

Mengambil objek kecil dengan kemas dengan hujung ibu jari dan jari telunjuk (simpan semua objek berbahaya daripada jangkauan bayi);

Berdiri sendiri seketika;

Berdiri sendiri dengan baik;

Mengatakan “dada” atau “mama” tanpa membezakannya

Mengatakan satu perkataan selain “mama” atau “dada”;

Bertindak balas kepada arahan satu langkah dengan gerak isyarat ( “Berikan kepada saya” dengan tangan meminta);

Sokongan untuk bayi anda

Belajar permainan baru daripada senarai di bawah:

Sembunyi dan mengagah;

Tepuk tangan;

Menyanyi dan menari;

Mata, hidung, mulut;

Permainan lain.

Kesihatan & Keselamatan

Apa yang patut saya bincangkan dengan doktor?

Pemeriksaan fizikal, bilangan dan jenis teknik penilaian yang digunakan dan prosedur yang dilakukan juga akan berbeza mengikut keperluan individu bayi. Tetapi, secara umum, anda boleh menjangkakan perkara berikut pada rutin pemeriksaan:

Panduan mengenai apa yang dijangkakan pada bulan depan berhubung dengan topik-topik seperti makan, tidur, perkembangan, dan keselamatan kanak-kanak.

Soalan yang anda ingin tanya jika doktor belum lagi menjawab: apa makanan baru boleh diperkenalkan kepada bayi sekarang? Bilakah limau, ikan, daging, putih telur boleh diperkenalkan, jika belum lagi? Bila bayi anda perlu bercerai susu, sama ada dari botol atau penyusuan badan.

Apa yang perlu saya tahu?

Berikut adalah beberapa perkara yang perlu tahu:

Ketiadaan gigi

Nikmati senyuman tak bergigi mereka selagi boleh. Ramai bayi sembilan bulan yang menamatkan tahun pertama mereka tanpa sebatang gigi. Walaupun bayi biasanya mempunyai gigi pertama di bulan ketujuh, perbezaan waktu mungkin dua bulan hingga dua belas bulan. Tumbuh gigi lewat biasanya keadaan yang diwarisi, dan ia tidak membawa sebarang kesan kepada perkembangan bayi anda. Gigi kedua mungkin akan tumbuh lewat juga. Ketiadaan gigi tidak perlu dirisaukan, apabila bayi beralih kepada makanan lebih pejal, gusi semakin terbiasa mengunyah.

Ketiadaan rambut

Sepertimana ketiadaan gigi, ketiadaan rambut pada usia ini bukanlah tidak normal atau kekal. Botak tidak bermakna bahawa bayi anda kurang berambut atau menjadi botak apabila mereka membesar. Rambut bayi anda akan tumbuh kelak.

Kerisauan Saya

Apa yang saya risaukan?

Terdapat banyak kerisauan pada minggu terakhir bulan yang kesembilan:

Mudahkan waktu makan

Jadikan masa makan waktu yang baik. Anda perlu membenarkan bayi anda untuk menyatakan pilihan makanan tertentu dan apa yang mereka tidak suka. Jangan memaksa mereka menghabiskan atau atau mencuba segala-galanya. Anda perlu memberi makan kepada bayi anda di kerusi tinggi, jauh dari gangguan seperti TV atau haiwan peliharaan. Beri perhatian kepada mereka dan jadikan waktu makan menyeronokkan. Selain itu, anda boleh berbual tentang makanan yang mereka makan dan baki bilangan makanan dalam pinggan mereka. Ini boleh membantu bayi memahami objek dan perkembangan bahasa.

Bayi anda boleh menikmati apa yang dimakan ahli keluarga yang lain, selagi mana anda tolong memotongkan atau melenyekkan makanan itu ke dalam bentuk kepingan kecil dan selamat yang tidak menyebabkan alahan atau masalah lain pada bayi. Selain itu, elakkan memberi mereka makanan yang terlalu panas kerana boleh membakar mulut mereka. Bayi boleh berkembang untuk menyukai segala macam rasa, dan si manja anda mungkin akan menjadi sangat berminat dalam makanan yang anda makan hanya kerana anda yang memakan makanan tersebut.

Apabila anda membuat keputusan untuk makan di luar, anda perlu  memilih restoran dengan makanan bayi. Banyak restoran yang sesuai untuk keluarga, dengan penyediaan kerusi tinggi dan juga mainan. Jika anda fikir bayi anda akan menjadi sensitif kepada persekitaran yang bising, pilih kedai makan yang sesuai.

Tahniah! Anda telah berjaya melalui minggu 40. Kami tidak sabar menunggu perkembangan bayi anda pada minggu 41.


Guna Krim Buang Bulu Lebih Daripada Sekali Seminggu? JANGAN! Bahaya Pada Kulit

Ada banyak cara untuk mengelakkan atau menghilangkan
bulu yang terlalu banyak di tubuh badan
 dan antara metode agak popular adalah dengan menggunakan krim buang bulu.

Teknik ini sering kali digunakan oleh individu selepas mereka tidak lagi mahu atau mampu untuk menggunakan kaedah lain yang biasa seperti
shaving
serta
waxing.

Persoalannya, adakah krim buang bulu ini alternatif yang efektif lagi selamat? Jom baca artikel!

Apa itu krim buang bulu?

Buat anda yang mungkin belum tahu, krim ini biasanya akan digunakan bagi membersihkan kawasan kulit berbulu yang sukar untuk dijangkau menggunakan metode biasa.

Dikenali sebagai teknik depilatori, krim ini menawarkan
alternatif yang efektif untuk membuang bulu
 tanpa menggunakan alat serta tidak akan mendatangkan rasa sakit.

Krim membuang bulu ini berfungsi dengan cara memecahkan struktur protein keratin pada bulu sekali gus memudahkan ia untuk keluar daripada folikel apabila kulit anda digosok.

Ia juga boleh hadir dalam bentuk krim, gel, skrub atau
roller
yang mengandungi bahan kimia serupa seperti
sodium thioglycolate
,
strontium sulfide
 dan
calcium thioglycolate
.

Meskipun ia mungkin akan mendatangkan bau atau aroma agak kurang menyenangkan, tidak dapat dinafikan bahawa ia
adalah antara cara buang bulu yang berkesan
.

Bagaimana guna krim buang bulu?

Sebenarnya, cara buang bulu menggunakan krim ini adalah cukup mudah lagi murah kerana ia banyak dijual di pasaran sama ada secara langsung atau atas talian.

Setelah memilih dan membeli
 produk yang telah diperakui oleh badan kesihatan
, anda hanya perlu tahu cara untuk menggunakannya dengan membaca aturan di label.

Kebiasaannya, krim ini akan memerlukan anda untuk memastikan
kawasan kulit yang ingin dibuang bulunya itu dibersihkan
 daripada segala anasir luar terlebih dahulu.

Selepas itu, anda hanya perlu untuk menyapu dan menggosokkan krim ini pada kulit, kemudian dibiarkan kira-kira 1 ke 3 minit bagi produk itu memecahkan keratin.

Seusai itu, anda hanya perlu untuk membilaskan krim membuang bulu itu dengan menggunakan sabun dan air bersih bagi mendapatkan hasil seperti yang diingini.

Benarkah ia alternatif yang efektif?

Sekiranya dibandingkan dengan banyak cara buang bulu lain seperti
mencukur, melilin, laser atau elektrolisis
, metode ini mungkin adalah yang paling mudah dan murah.

Tidak kurang dengan itu, teknik ini juga boleh dilakukan pada bila-bila masa dan di mana-mana sahaja tanpa perlu menggunakan alat atau khidmat pakar untuknya.

Jadi, memang benar bahawa krim ini adalah antara alternatif yang efektif dengan syarat produk yang digunakan itu telah diperakui oleh pakar dan badan kesihatan.

Ini kerana wujud juga risiko di mana
produk tersebut adalah hasil daripada peniruan atau penipuan
 kerana pengeluar hanya ingin mendapatkan untung daripada pengguna.

Sebaiknya, sila pastikan produk buang bulu yang anda bakal guna itu telah diperakui oleh badan seperti Kementerian Kesihatan Malaysia (KKM) untuk lebih selamat.

Wujudkah sebarang kesan sampingan lain?

Krim buang bulu ini juga mungkin tidak terlepas daripada melibatkan sebarang kesan sampingan lain kerana ada kemungkinan produk tersebut terkandung bahan kimia berbahaya.

Dalam pada itu, pengguna perlu lebih peka dengan kondisi kulit anda sendiri terutamanya jika
anda ada masalah kulit sensitif
 atau
 alergi terhadap bahan kimia tertentu
.

Bagi memastikan perkara ini tidak terjadi, sila baca label produk terlebih dahulu sebelum memilih untuk membeli produk selain melakukan pemeriksaan dengan pakar kulit.

Antara ikhtiar yang lain pula, anda mungkin boleh cuba untuk menggunakan krim ini dengan menyapukan ia pada kulit pada kuantiti yang sedikit bagi lihat kesannya.

Jika sudah terjadi sebarang kesan sampingan yang tidak diingini, sila segera berjumpa doktor bagi memastikan komplikasi tersebut dapat diatasi sebelum melarat.

Guna krim buang bulu dengan waspada!

Menurut
Food and Drugs Administration
 (FDA), anda mungkin tidak boleh menggunakan produk ini dengan terlalu kerap. Gunakan paling kerap seminggu sekali sahaja.

Ini kerana bulu akan mula tumbuh semula setelah 1 minggu menggunakan produk ini. Ia sangat penting dalam usaha
mengelakkan berlakunya iritasi atau infeksi kulit
.

Bukan itu sahaja, anda juga perlu untuk elak guna krim ini pada sekitar kawasan muka atau kulit yang sedang luka kerana ia mungkin boleh menimbulkan komplikasi kelak.

Konklusinya, krim membuang bulu ini adalah alternatif yang efektif lagi selamat namun ia juga perlu digunakan dengan produk dan cara tepat untuk mendapatkan hasil paling maksimum.


Apendiks Punca Sakit Perut Sebelah Kanan? Ada 7 Sebab Lain Anda Perlu Semak!

Kerap sakit perut pada bahagian sebelah kanan? Adakah ia apendiks? Baca perkongsian artikel ini untuk mengetahui apakah mungkin punca sakit perut sebelah kanan yang anda alami.

Untuk mendapatkan lebih banyak info tentang Sistem Penghadaman, sila dapatkannya
di sini.

Sakit abdomen atau sakit perut?

Bahagian abdomen (biasa disebut sebagai perut) manusia merujuk kepada ruang badan antara dada dan pelvis (peha).

Abdomen mengandungi semua organ pencernaan termasuklah perut, usus, pankreas, hati dan hempedu. Selain itu, abdomen juga mengandungi buah pinggang dan limpa.

Oleh itu, ketidakselesaan atau rasa sakit pada abdomen mungkin berpunca daripada pelbagai organ yang terletak pada bahagian badan ini. Ini termasuklah masalah pada organ perut atau organ lain.

Sakit perut sebelah kanan bukanlah merujuk kepada sakit pada organ bernama perut di dalam abdomen, sebaliknya merujuk kepada sakit pada bahagian kanan abdomen.

Appendisitis, punca sakit perut sebelah kanan utama

Apendisitis
 adalah sebab utama pembedahan abdomen di dunia.

Keadaan ini merujuk kepada keradangan akut pada apendiks atau usus buntu, iaitu tisu kecil yang berada di pertemuan usus besar dan usus kecil.

Keradangan ini menyebabkan rasa sakit perut sebelah kanan dan memerlukan perhatian perubatan segera.

Doktor anda mungkin menentukan bahawa
pembedahan untuk membuang apendiks
 anda adalah perlu untuk menghalang organ daripada pecah dan menyebabkan komplikasi lain.

Jika apendisitis anda teruk, doktor anda mungkin mengeluarkan apendiks anda dengan serta-merta.

Punca sakit perut sebelah kanan yang lain

Punca sakit perut sebelah kanan atau kiri adalah penyebab paling biasa bagi kesakitan pada bahagian bawah abdomen anda.

Walaupun anda mungkin berasa tidak selesa di sebelah kanan, kesakitan ini juga boleh berlaku di sebelah kiri anda.

1. Gas

Gas dalam usus
 anda berpunca daripada makanan yang tidak dipecahkan sepenuhnya. Semakin banyak makanan yang tidak tercerna, semakin banyak gas yang akan dihasilkan tubuh anda. Apabila gas terkumpul, ia boleh menyebabkan sakit perut, kembung perut, dan tidak selesa pada perut.

Gas berlebihan mungkin merupakan tanda gangguan pencernaan, seperti diabetes atau
intoleransi laktosa.
 Sebab-sebab lain untuk perut bergas termasuklah menelan lebih banyak udara daripada biasa, terlebih makan,
gula-gula getah
 dan merokok.

Baca juga:

2. Punca sakit perut sebelah kanan sebab ketakcernaan (Dispepsia)

Dispepsia yang disifatkan sebagai rasa senak biasanya berlaku selepas anda makan atau minum sesuatu. Sakit biasanya berlaku di bahagian atas abdomen, walaupun ia mungkin berlaku di bahagian bawah.

Masalah
ketakcernaan
 ringan akan hilang dengan cepat dan boleh dirawat dengan ubat-ubatan tanpa preskripsi. Tetapi jika simptom berterusan selama lebih daripada dua minggu, anda harus berjumpa doktor untuk menolak kemungkinan masalah pencernaan yang lain.

3. Hernia

Hernia berlaku apabila bahagian badan atau organ dalaman menolak melalui tisu atau otot yang memegangnya. Terdapat beberapa jenis hernia, yang kebanyakannya berlaku di abdomen. Setiap jenis boleh menyebabkan kesakitan atau ketidakselesaan di kawasan yang terjejas.

4. Jangkitan buah pinggang/ginjal

Jangkitan buah pinggang
 disebabkan oleh bakteria yang biasanya berasal dari pundi kencing, ureter, atau uretra. Satu atau kedua-dua buah pinggang anda boleh terjejas disebabkan jangkitan. Walaupun anda mungkin merasa sakit perut belah kanan, ketidakselesaan daripada jangkitan buah pinggang lebih kerap berlaku di belakang, sisi, atau pangkal paha.

Apabila tidak dirawat, jangkitan buah pinggang boleh menyebabkan kerosakan kekal. Sekiranya anda melihat sebarang simptom, anda harus segera berjumpa dengan doktor.

5. Batu karang ginjal, antara punca sakit perut sebelah kanan

Batu karang
 ginjal adalah adalah pengumpulan keras mineral dan garam yang terbentuk dalam buah pinggang anda. Anda mungkin tidak merasakan kesakitan sehingga batu ginjal mula bergerak atau masuk ke saluran yang menghubungkan buah pinggang dengan pundi kencing anda.

Apabila ini berlaku, anda akan merasakan kesakitan yang teruk di bahagian belakang dan sisi, di bawah tulang rusuk dan di seluruh bahagian bawah perut dan pangkal paha. Tahap kesakitan dan lokasi rasa sakit boleh berubah apabila batu karang bergeser dan bergerak melalui saluran kencing anda.

6. Sindrom usus iritabel

Sindrom usus iritabel
 atau IBS adalah penyakit kronik yang menjejaskan usus besar. IBS menyebabkan kekejangan, kembung perut, gas, cirit-birit, sembelit, sakit perut, perubahan pergerakan usus dan lendir dalam najis.

Punca IBS tidak diketahui, walaupun beberapa faktor telah dikenalpasti. Ini termasuklah pengecutan usus yang lebih kuat daripada biasa dan kelainan pada sistem saraf organ pencernaan anda.

7. Penyakit radang usus

IBS tidak harus dikelirukan dengan
penyakit radang usus (IBD)
. IBD adalah sekumpulan gangguan pencernaan yang menyebabkan perubahan pada tisu usus dan meningkatkan
risiko kanser kolorektal
.

Kolitis ulseratif dan
penyakit Crohn
 adalah dua penyebab utama IBD. Kedua-dua keadaan kronik menyebabkan keradangan dalam saluran penghadaman anda, yang boleh membawa kepada sakit perut.

Sekiranya terdapat kebimbangan mengenai keadaan diri dan tidak pasti mengenai punca sakit perut sebelah kanan, lakukan pemeriksaan doktor untuk mendapatkan lebih kepastian.


Sudah Berkahwin Tak Bermakna Anda Boleh Terus Terjah Pasangan! Kena Minta Izin Sebelum Seks

Istilah
sexual consent
selalu kita kaitkan dengan hubungan antara pasangan. Namun sedarkah anda, seks bagi pasangan yang sudah berkahwin juga memerlukan persetujuan 2 pihak?

Ya, benar. Hal ini bertujuan untuk mengelak daripada berlakunya keganasan seksual, seperti perbuatan atau permintaan seksual yang tidak dipersetujui oleh pasangan.

Perkara ini mungkin kedengaran agak ganjil buat segelintir pembaca, kerana masyarakat kita lebih sinonim dengan ‘hak mutlak’ suami/isteri berkenaan seks dalam perkahwinan.

Tambah membimbangkan lagi, apabila hak sebagai pasangan tidak dihormati, isu keganasan seksual boleh
membawa kepada penceraian dan kehancuran rumah tangga!

Sempena Hari Hak Asasi Manusia, 10 Disember ini, kami bawakan artikel mengenai hak dalam mendapatkan persetujuan pasangan sebelum bersetubuh.

Persetujuan pasangan untuk melakukan seks dalam perkahwinan

Persetujuan seksual membawa maksud kedua-dua pihak bersetuju terhadap aktiviti seksual yang bakal berlangsung.

Persetujuan yang diperlukan merangkumi
semua jenis aktiviti seksual
seperti mencium, memeluk, menyentuh, seks faraj, bahkan seks anal.

Malah, sebelum berhubungan seks, anda dan pasangan berhak menolak atau menangguh melakukan perhubungan tersebut.

Bersikap jujur juga amat penting, terutamanya ketika memaklumkan pasangan tentang perkara yang anda selesa dan tidak diingini semasa bersenggama.

Keizinan semasa seks memainkan peranan besar dalam kebahagiaan rumah tangga kerana ia memberikan kalian ketenangan dan memastikan hubungan itu dilakukan atas dasar suka sama suka.

Persetujuan seksual diperlukan tanpa mengira jenis hubungan sama ada yang sudah berkahwin ataupun belum.

Justeru, semua pasangan yang ingin melakukan seks bertanggungjawab untuk meminta dan memberi persetujuan.

Bagi seseorang yang berada di bawah pengaruh alkohol, ubatan, pengsan, tidur atau yang tidak sedarkan diri, seks tanpa persetujuan yang jelas adalah salah!

Bagaimana jika pasangan dipaksa untuk melakukan seks?

Sekiranya anda sebagai isteri mahupun suami merasakan diri dianiaya secara seksual, anda boleh mengambil tindakan undang-undang di bawah Akta Keganasan Rumah Tangga.

Kesalahan yang boleh disabitkan di bawah akta ini adalah apabila seseorang:

Menyebabkan kecederaan fizikal
 kepada mangsa

Sengaja atau dengan sedar meletakkan mangsa dalam keadaan ketakutan kecederaan fizikal

Memaksa atau mengancam mangsa melakukan apa-apa perbuatan seksual

Mengurung atau menahan mangsa tanpa kerelaannya

Melakukan khianat atau kemusnahan atau kerosakan kepada harta

Di bawah akta itu, jika disabitkan kesalahan, pelakunya boleh dijatuhkan hukuman.

Bagaimanapun, ia bergantung kepada aduan yang bakal dilaporkan kepada Jabatan Kebajikan Masyarakat dan pihak polis.

Selain Akta Keganasan Rumah Tangga, adakah Malaysia memperakui kesalahan
marital rape?

Walaupun istilah
marital rape
atau perkosaan perkahwinan tidak dijumpai dalam undang-undang Malaysia, namun Seksyen 375A Kanun Keseksaan memberikan hukuman bagi suami yang melakukan seks melalui intimidasi dan menyakiti isterinya.

Bahagian tersebut menyatakan bahawa:

“Mana-mana lelaki yang selama berlakunya perkahwinan yang sah
menyebabkan kecederaan, ketakutan atau kecederaan kepada isterinya
untuk melakukan hubungan seksual, akan dihukum penjara selama tempoh yang boleh berlangsung hingga 5 tahun. ‘

Kepentingan izin pasangan sebelum melakukan seks

Meminta persetujuan atau izin daripada pasangan sebelum melakukan seks menunjukkan penghargaan anda terhadap mereka, dan bukan sekadar tempat untuk ‘melampiaskan nafsu!’

Secara umumnya,
sexual consent
adalah penting untuk melindungi wanita mahupun lelaki
daripada jangkitan seksual yang bahaya
 dan penindasan hak terhadap pasangan masing-masing.

Antara beberapa cara untuk anda peroleh persetujuan pasangan adalah dengan bertanya secara langsung atau mengajak mereka untuk melakukan seks secara lembut.

Bukan itu sahaja, sebaiknya sebelum anda bertanya, pertimbangkan dahulu keadaan mereka pada masa itu sama ada mereka kelihatan penat, tiada mood atau sebagainya.

Bagaimana cara untuk kenal pasti jika pasangan anda memberikan izin atau sebaliknya?

Kunci untuk mengetahui sama ada pasangan bersetuju atau tidak adalah dengan jawapan ‘ya’ atau pernyataan serupa yang menyatakan bahawa mereka bersetuju dan ingin melakukan hubungan tersebut.

Manakala, sekiranya pasangan anda mengatakan ‘tidak’ secara terangan atau hanya berdiam diri, ini bukan tanda mereka setuju!

Bagaimana dengan bahasa badan? Bahasa badan juga adalah bahagian penting dalam komunikasi.

Contohnya, jika pasangan anda mengatakan ‘ya’, tetapi kelihatan tidak selesa, ini adalah masa untuk berhenti dan bertanya semula agar mereka tidak rasa ‘terpaksa’ melakukannya.

Konklusinya…

Untuk mengekalkan rumah tangga yang bahagia, amalkan sikap jujur terutamanya kepada pasangan apabila di atas katil.

Apabila anda jujur kepada mereka, anda juga berlaku jujur terhadap diri sendiri.

Jika anda berasa tidak selesa atau sedang tiada mood untuk bersama, maka tolaklah ajakan mereka secara lembut berserta penjelasan yang munasabah.

Tambahan itu, sentiasa beringat untuk
menghormati diri dan tubuh pasangan anda
, jangan sampai nafsu sendiri menjadi punca rumah tangga anda terjejas!


Gemar Melampiaskan Nafsu Pada Patung Seks @ Robot Seks? Ini Mudaratnya!

Benarkah seks kini telah maju dengan wujud teknologi
? Adakah ia bakal memainkan peranan penting di dalam hal ini? Ya, iaitu dengan salah satu inovasi penciptaan patung atau robot seks!

Untuk mendapatkan lebih banyak informasi tentang Kesihatan Seksual, sila dapatkannya
di sini
.

Boneka seks, inovasi teknologi terkini

Tahukah kalian bahawa di negara maju seperti Jepun dan Amerika Syarikat telah wujud patung atau robot yang dicipta khas untuk memuaskan nafsu syahwat?

Ya, ia dikenali sebagai
sexbot
dan boleh berupa jantina lelaki atau wanita serta memiliki tubuh badan yang hampir serupa seperti seorang manusia normal!

Berita baiknya adalah boneka seks ini masih lagi
belum wujud di dalam pasaran negara kita kerana
 kewujudannya menimbulkan banyak tanda tanya.

Baca lagi artikel berkaitan:

Kehidupan Seks Terjejas Dengan Adanya Teknologi? Apa Kesannya Pada Hubungan Intim?

Cara Buat Seks “Quickie” Bagi Pasangan Yang Selalu Sibuk, Petua #6 Paling Penting!

Kenapa Perlu Buat Seks Walau Tiada Mood? Ini Dia Kepentingan “Maintenance Sex”!

Namun adalah tidak mustahil satu hari nanti ia akan menembusi pasaran dunia yang seterusnya akan
mendatangkan pelbagai impak negatif terhadap kehidupan kita semua
.

Samantha yang boleh bercakap dan menyanyi!

Buat anda yang tertanya-tanya siapakah Samantha ini, ia merupakan nama yang diberikan kepada boneka seks baharu yang boleh bercakap dan menyanyi.

Dicipta oleh Sergi Santos, inovasi terkini ini bukan sekadar patung yang statik kerana ia adalah lebih kepada robot yang boleh berinteraksi dengan pemiliknya.

Pembuat robot ini menyatakan bahawa ia boleh menggoda pemiliknya dan
mempunyai tubuh badan yang serupa dengan seorang wanita normal
.

Dari muka, tangan, kaki, dada serta kemaluannya, ia diciptakan khas dengan bahan yang hampir menyerupai tekstur kulit yang lembut.

Apa yang mungkin ‘menarik’ mengenai Samantha adalah ia boleh bercakap, menyanyi bahkan tersenyum!

Meskipun masih di dalam proses penciptaan
, adalah sangat diharapkan bahawa ‘benda’ ini tidak akan mudah didapati agar tidak merosakkan masyarakat sejagat.

Ada yang sanggup berkahwin dengan patung seks?

Tidak cukup dengan berita penciptaan Samantha, ada juga cerita gila di mana seorang lelaki sanggup melangsungkan perkahwinan dengan boneka seks miliknya.

Lelaki yang bernama Yuri Tolochko itu telah melafazkan ikrar perkahwinan bersama ‘Margo’ di sebuah majlis tertutup di Kazakhstan pada Disember 2020.

Alasan yang diberi oleh seorang agalmatofilia ini
 adalah dia percaya bahawa pasangan berkahwin perlu kurang bercakap dan lebih berhubung.

Walaupun mungkin telah berjaya mencapai hasratnya itu, namun dia mungkin tidak sedar akan fakta di mana ia adalah satu perbuatan yang tiada nilai dan moral.

Dibimbangi akan menjadi
 trend ikutan masyarakat di seluruh dunia
, peristiwa ini haruslah dijadikan ikhtibar agar ia tidak lagi berulang dan berlaku.

Ketahuilah bahawa terdapat banyak mudarat yang akan datang dengan penciptaan dan penggunaan boneka seks ini!

Mudarat yang dibawa oleh patung @ robot seks ini!

Para pencipta
sexbot
ini percaya bahawa dengan kewujudan patung atau robot seks ini, ia boleh menyelesaikan masalah perhubungan tanpa mendatangkan kemudaratan.

Hakikatnya, pemikiran ini tidak begitu tepat kerana ia hanya akan
melahirkan golongan gila seks atau hiperseksual
 akibat kewujudan sesuatu yang tidak patut wujud.

Sama ada individu tersebut bujang atau tidak,
 perbuatan melampiaskan nafsu terhadap objek, haiwan atau apa sahaja selain manusia
 sudah melanggar fitrah dunia.

Akibatnya, ia akan membuat manusia tidak lagi memerlukan ikatan perhubungan atau perkahwinan kerana sudah boleh menyalurkan nafsu syahwat terhadap sesuatu yang tidak bernyawa.

Dari aspek kesihatan fizikal dan mental pula
, sudah tentu risiko penyakit jangkitan kelamin serta kecelaruan minda akan terjadi akibat ketagihan ‘bermain’ bersama patung seks.

Akhir kata, boneka seks dan robot seks ini memang tidak patut dicipta dan dijual di dunia ini.


Pentingkah Rawatan Muka Untuk Lelaki?

Penjagaan dan rawatan muka adalah perkara yang sinonim dengan wanita. Tidak dinafikan rawatan muka untuk lelaki bukanlah sesuatu yang janggal, namun amat jarang sekali kita mendengar lelaki membuat rawatan muka.

Jadi mengapa rawatan muka bukanlah sesuatu yang menjadi pilihan untuk individu lelaki? Adakah kerana merasakan rawatan muka sesuatu yang bersifat kewanitaan?

Artikel ini akan berkongsi mengenai manfaat membuat rawatan muka untuk lelaki. Siapa tahu, anda sebagai kaum lelaki akan berminat untuk mendapatkan rawatan muka selepas ini.

Apa itu rawatan muka?

Merupakan satu prosedur yang menggabungkan pelbagai kaedah rawatan kulit untuk menjaga kulit muka anda. Proses seperti pembersihan muka, pengelupasan, penyuburan kulit dapat memberikan kulit lebih sihat, terhidrat dengan baik dan membantu kulit menjadi lebih muda.

Mengapa rawatan muka penting untuk lelaki?

Individu lelaki mungkin merasakan mendapatkan rawatan muka adalah sesuatu proses yang cerewet untuk dilakukan. Tetapi tahukah anda bahawa mendapatkan rawatan muka adalah penting seperti penjagaan kereta anda?

Sinaran UV matahari dan rutin mencukur boleh menyebabkan kerosakan kulit yang tidak dapat diperbaiki dengan air dan sabun yang anda gunakan setiap hari. Hakikatnya lelaki lebih memerlukan rawatan muka akibat terdedah kepada matahari, liang pori yang lebih besar, dan kulit yang lebih kasar.

Apakah manfaatnya?

 Cukuran lebih licin

Cukuran dari pisau cukur yang melalui kulit muka yang sensitif boleh menyebabkan kerengsaan, keradangan, kulit rasa terbakar dan ia akan menjadi lebih teruk jika ia terkena jerawat.

Rawatan muka akan dapat membantu membersihkan jerawat, di samping menjadikan kulit lebih lembut dan halus.

Gabungan kaedah yang sering digunakan oleh profesional ketika sesi rawatan muka seperti minyak pati, pengelupasan, pelembap dan topeng muka menjadikan kulit lebih licin dan ia membantu menjadikan proses cukuran akan kurang menyakitkan serta memberikan hasil yang lebih baik.

 Pengelupasan

Ia membantu menyingkirkan kulit-kulit mati untuk memberikan kulit yang lebih sihat dan lebih muda. Ketika proses ini membuang sel kulit mati ini dengan menggunakan
scrub
, ia membolehkan liang pori yang tersumbat dengan kekotoran untuk dibersihkan

 Lebih banyak minyak

Lelaki mempunyai tahap testosteron lebih tinggi berbanding wanita, ini membuatkan lelaki menghasilkan lebih banyak minyak. Jika tidak dibersihkan dengan betul, akan membuatkan minyak menyumbat liang dan menyebabkan timbulnya bintik hitam yang mengakibatkan jerawat.

Pakar rawatan muka akan melakukan proses pengesktrakan semasa merawat muka, ia membantu menyingkirkan minyak dan kotoran yang menyumbat liang-liang pori.

Walaupun lelaku menghasilkan minyak lebih banyak, ini tidak bermakna semua lelaki mempunyai kulit yang berminyak. Jadi setiap rawatan akan dilakukan mengikut keperluan kulit anda.

 Manjakan diri sendiri

Tidak ada salahnya untuk sesekali anda memanjakan diri anda dengan mendapatkan rawatan muka. Dari pad mata sehingga urutan santai di bahu, leher dan kepala, ia menjadikan rawatan muka sesuatu yang menyenangkan.

Tidak kira rawatan apa yang anda pilih, rawatan muka pasti dapat memberikan anda rasa kesegaran dan ketenangan yang tidak diperolehi di tempat lain.

Jika anda mempunyai masa dan kewangan yang mengizinkan, ia adalah berbaloi untuk mendapatkan rawatan muka. Ia merupakan sesuatu perkara yang tidak akan anda perolehi dari rutin harian anda.

Seorang pakar penjagaan kulit profesional dapat membantu menilai keperluan khusus kulit dan menyesuaikannya dengan kaedah penjagaan kulit peribadi untuk menjadikan kulit anda lebih sihat.

Hello H
ealth Group
 tidak memberikan nasihat perubatan, diagnosis atau rawatan.


Diet Ketogenik Boleh Menyebabkan Masalah Psoriasis Lebih Teruk

Diet ketogenik merupakan pelan pemakanan yang populardalam kalangan mereka yang ingin menurunkan berat badan. Selain itu, diet ini juga dikatakan dapat mempercepatkan proses pembakaran lemak.

Oleh itu, diet ini dianggap sebagai salah satu alternatif terapeutik buat penyakit seperti sawan, sindrom metabolik dan kencing manis.

Namun, buat pesakit psoriasis, pembahagian nutrien makro dalam diet ketogenik perlu dirancang dengan baik. Ini kerana kajian mendapati bahawa pelaksanaan diet ketogenik tertentu boleh menyebabkan masalah kulit psoriasis semakin teruk. Ikuti artikel ini untuk penerangan selanjutnya.

Fahami diet ketogenik

Diet ketogenik adalah
pelan pemakanan rendah karbohidrat dan tinggi lemak
 bagi mempercepatkan proses pembakaran lemak badan. Ia merupakan paradoks yang telah dibuktikan keberkesanannya melalui kajian-kajian saintifik.

Bayangkan anda makan lemak untuk bakar lemak. Bagaimana mekanisme di sebalik diet tersebut? Mari kita imbas kembali proses fisiologikal normal badan berkaitan dengan pencernaan karbohidrat untuk memahami diet ketogenik.

Apabila tahap gula di dalam darah tinggi kesan daripada pemakanan tinggi karbohidrat,
insulin akan dirembeskan
. Insulin memainkan peranan penting dalam memastikan glukosa dapat masuk ke dalam sel supaya ia boleh digunakan sebagai sumber tenaga.

Namun, ia menghalang fungsi enzim lipase yang berperanan untuk menggunakan lemak badan kerana kehadiran insulin memberikan implikasi bahawa badan mempunyai banyak glukosa.

Jika badan kehabisan sumber tenaga tersebut tetapi tahap insulin masih lagi tinggi, hormon kelaparan akan dirembeskan bagi menggalakkan pengambilan makanan. Lemak tidak akan digunakan selagi hormon insulin kekal tinggi di dalam badan.

Jika tahap insulin menjadi rendah kesan daripada penurunan glukosa di dalam darah dalam tempoh masa tertentu, sumber tenaga akan diambil daripada lemak badan. Ia akan melalui proses penukaran kepada keton di organ hati sebelum ia boleh digunakan sebagai sumber tenaga utama.

Ini merupakan tujuan pengambilan lemak yang tinggi dan karbohidrat yang rendah dalam pelan diet ketogenik. Ia untuk mengekalkan tahap insulin yang rendah di dalam badan bagi membolehkan penggunaan lemak sebagai sumber tenaga. Ini akan menyebabkan penurunan berat badan.

Kesan diet ketogenik kepada pesakit psoriasis

Fasa ketosis merupakan fasa proses pembakaran lemak. Ia berlaku apabila badan menggunakan lemak sebagai sumber tenaga utama melalui keton dan bukannya glukosa.

Pengambilan nutrien makro lemak setinggi 70% dan
karbohidrat serendah 5%
 sehari menggalakkan pembakaran lemak badan pada kadar yang lebih cepat berbanding mereka yang mengamalkan diet yang tinggi karbohidrat.

Walaupun diet ketogenik dianggap mempunyai kelebihan antiradang, kajian pada masa lalu telah menyarankan keburukan pengambilan lemak tepu bagi mereka yang mempunyai masalah psoriasis.

Antara simptom yang timbul kesan daripada pemakanan tersebut adalah tompok kulit kemerah-merahan beserta sisik pada keseluruhan badan.

Kajian yang dijalankan pada tahun 2019 oleh sekumpulan saintis yang diketuai oleh Felix Locker melibatkan penggunaan tikus putih telah mendapati bahawa sebahagian makanan boleh menyebabkan simptom kulit psoriasis menjadi lebih teruk.

Kesan MCT kepada kulit pesakit psoriasis

Dalam kajian tersebut, tikus putih diberikan diet ketogenik (80% lemak, 15% protein dan 5% karbohidrat)  selama 10 hari dan kesan diet tersebut kepada kulit telah direkodkan.

Tikus yang mengambil makanan yang kaya dengan
trigliserida berantai sederhana (
medium-chain triglycerides (MCT)
) seperti
minyak kelapa
, bahan tenusu dan minyak jagung mempunyai perubahan kulit yang teruk.

Walau bagaimanapun, tikus yang mengambil diet ketogenik yang seimbang, mengandungi makanan yang berasaskan trigliserida berantai panjang (
long-chain triglycerides (LCT)
) tidak mempunyai perubahan kulit ke arah yang lebih teruk.

Makanan seperti ikan, kekacang, minyak soya, daging dan avokado adalah sebahagian daripada pelan pemakanan mereka.

Menurut Roland Lang, salah seorang saintis daripada kajian tersebut, peningkatan MCT dalam pemakanan boleh menyebabkan tikus putih tersebut untuk mengeluarkan lebih banyak protein proradang yang dipanggil sitokin (
cytokines
).

Ini menyebabkan pengumpulan salah satu komponen sel darah putih yang dipanggil sebagai neutrofil menyebabkan penyakit psoriasis ini semakin teruk. Walaupun diet ketogenik ini tidak menyebabkan kesan negatif kepada populasi umum, mereka yang menghidap psoriasis perlu lebih berhati-hati.

Konklusi

Walaupun kajian ini menunjukkan kesan negatif MCT kepada penghidap psoriasis, kesan diet tersebut cuma jelas dalam populasi tikus putih. Tiada kajian terhadap manusia yang pernah dijalankan bagi mengesahkan kesan diet tersebut kepada penghidap psoriasis.

Kebiasaannya, jumlah lemak yang diambil oleh mereka yang mengamalkan diet ketogenik tidak setinggi 80%.  Namun jika anda merupakan penghidap psoriasis, pastikan anda lebih berhati-hati dalam memilih makanan jika anda ingin mengamalkan pelan pemakanan ini.


Memahami Kitaran Haid Dengan Mudah (2)

Proses kitaran haid melibatkan dua kitaran yang berlaku pada waktu yang sama, iaitu
kitaran rahim (endometrium)
 dan
kitaran ovari
.

Dua kitaran ini saling berhubung untuk menghasilkan kitaran haid yang sempurna selama 28 hari. Sebarang gangguan pada mana-mana fasa di dalam dua kitaran ini akan menjejaskan kitaran haid.

Perbincangan tentang kitaran rahim (
endometerium)
 telah dimuatkan di dalam artikel yang lain. Di dalam artikel ini, perbincangan akan disambung dengan kitaran ovari pula.

Untuk mendapatkan lebih banyak info tentang Kesihatan Wanita, sila dapatkannya
di sini.

Proses kitaran haid melibatkan ovari

Ovari atau juga disebut sebagai kilang telur wanita (ovum pula adalah telur), adalah
organ reproduktif
 yang sangat penting bagi wanita.

Di samping mengahasilkan ovum, yang menjadi asas kepada proses kehamilan, ovari juga berperanan menghasilkan beberapa hormon penting termasuk estrogen dan progesterone bagi menjalankan fungsi serta memberikan ciri-ciri wanita.

Berdasarkan namanya, kitaran ini melibatkan proses yang berlaku di dalam ovari semasa kitaran haid.

Seperti kitaran rahim, kitaran ovari juga terbahagi kepada 3 fasa:

1. Fasa folikular (hari pertama hingga ke-13)

Dalam fasa ini, kantung berisi cecair di dalam ovari bernama folikel ovarium akan membesar untuk
menghasilkan ovum (telur)
. Hormon utama bagi fasa ini adalah
FSH
.

Hormon ini bertanggungjawab merangsang pembesaran folikel di dalam ovari. Pada awalnya, saiz folikel tersebut adalah kecil. Ia akan membesar sehingga mencapai saiz matang, iaitu 18-26 mm.

 Apabila folikel membesar, ovum di dalamnya akan menjadi matang dalam lingkungan sekitar 36 jam sebelum ia dilepaskan.

2. Fasa pengovulan (hari ke-14)

Peningkatan mendadak pada kadar hormon
LH
 menyebabkan folikel pecah dan membebaskan ovum. Seterusnya, ovum ini akan diambil oleh jejari fimbria pada hujung
tiub fallopian
.

Proses pengovulan atau ovulasi berlaku sacara rambang dari ovari sebelah kiri atau kanan, disebut sebagai
kitaran haid subur
.

Sebahagian wanita mengalami rasa sakit atau tidak selesa pada abdomen pada fasa ini. Perubahan hormon yang berlaku mungkin juga menyebabkan sedikit pendarahan.

Proses kitaran haid #3. Fasa luteum (hari ke-15 hingga ke-28)

Selepas ovum dibebaskan, folikel tersebut akan membentuk korpus luteum. Ia akan merembeskan hormon
progesterone
, yang merupakan hormon utama bagi fasa sekretori kitaran rahim (endometrium).

Baca juga:

Korpus luteum hanya akan bertahan selama 14 hari. Jika tiada pensenyawaan dan implantasi berlaku, ia akan mengecut dan kadar progesterone akan menurun secara mendadak. Keadaan ini akan menyebabkan pendarahan daripada
dinding rahim.

Apabila korpus luteum telah mengecut dan hilang, fasa folikular akan bermula semula.

Namun, jika pensenyawaan dan
implantasi
berlaku,
plasenta (uri)
 akan terbentuk dan ia akan mengambil alih peranan korpus luteum dalam mengekalkan integriti dinding rahim. Maka, pendarahan tidak berlaku. Oleh sebab itu, haid tidak berlaku
semasa hamil.

Kitaran rahim (endometrium) dan kitaran ovari

Kedua-dua kitaran ini berlaku pada waktu yang sama dan berkaitan antara satu sama lain. Kekacauan pada salah satunya akan menjejaskan kitaran yang lain.

Kaitan antara kitaran rahim (endometrium) dan kitaran ovari serta perubahan hormon

Tempoh kitaran haid yang biasa adalah 28 hari. Walau bagaimanapun, ia mungkin berbeza bagi setiap orang terutamanya jika terdapat masalah kesihatan.

Jika proses kitaran haid terganggu, sila dapatkan pemeriksaan doktor. Ia mungkin petanda kepada masalah kesihatan yang sedang dialami.

Baca juga
Memahami Kitaran Haid Dengan Mudah (1)
.